Naslovna Fudbal Madriđani ponovo ruše Đironu, spektakl i goleada na Meaci\nMadriđani ponovo ruše Đironu, spektakl i goleada na Meaci\nOvog četvrtka na programu nema mnogo interesantnih fudbalskih mečeva, ali to ne znači da igrači u Meridianu nisu pronašli dovoljno „materijala“ za nekoliko obećavajućih tiketa. Uostalom, večeras gledamo susret Đirone i Real Madrida u Kupu kralja, ali i sjajan duel između Intera i Lacija.\nPogledajmo šta se to još nalazi na tiketu sa pet najigranijih parova u Meridianu.\nĐirona – Real Madrid, 2&3+ (2.40)\nUprkos tome što je „kraljevski klub“ u prvom meču četvrtfinala Kupa kralja na svom terenu savladao Đironu rezultatom 4:2, najveći broj igrača u Meridianu veruje da će Madriđani ostvariti pobedu i u revanšu, kao i da će na meču pasti najmanje tri gola.\nUnion Berlin – Keln, I1&II1+ (1.67)\nNa tiketu se nalazi i jedan meč između Union Berlina i Kelna, dva tima koja se bore za plasman u Bundesligu. Obe ekipe su doživele poraz u prošlom kolu, a u Meridianu su se odlučili da isprobaju prilično interesantnu igru za ovaj meč – vođstvo domaćina na poluvremenu i jedan ili više golova u drugom delu meča.\nInter – Lacio, GG&3+ (2.09)\nNajinteresantniji meč ovog četvrtka odigraće Inter i Lacio u četvrtfinalu italijanskog kupa. Kako timovi Lućana Spaletija i Simonea Inzagija u poslednjih nekoliko nedelja igraju neubedljiv fudbal, naši igrači ocenjuju da je najbolje zaobići prognoziranje pobednika i kladiti se na to da će oba tima postići bar po gol, kao i da će na meču biti viđen bar još jedan pogodak.\nLe Man – Konkarneu, 1&2> (3.30)\nUsled nešto “siromašnije” ponude, u današnju kombinaciju uključen je i meč iz treće francuske lige. Le Man ima veliku šansu da obezbedim promociju u drugi rang s obzirom da ima samo tri boda manje od vodećeg Šamblija, pa se od njih očekuje večeras očekuje pobeda, kao i manje od dva pogotka u meču u drugom poluvremenu.\nBala Taun – TNS, 2&GG (2.15)\nTu je i meč u okviru plej-ofa velškog šampionata između Bala Tauna i TNS-a. Domaćin je upisao tri uzastopna poraza, dok TNS ima samo bod manje od prvoplasiranog Barija, pa u Meridianu čekaju „dvojku“, ali i po gol na obe strane.\nPrethodni tekstEntoni Dejvis već „napustio“ Pelikanse, šta je sledeće?\nSledeći tekstMiloš Krasić: Ne mogu da prežalim Australiju, trebalo je da više radim na sebi


Kulturni centri u Istočnom Sarajevu odupiru se posljedicama epidemije - Trebevic.net\nKulturni centri u Istočnom Sarajevu odupiru se posljedicama epidemije\nKulturni centri na području Istočnog Sarajeva, uprkos teškim uslovima rada u vrijeme epidemije virusa korona, predano rade na održavanju svojih objekata, ne zanemarujući ni realizaciju programskih zadataka, koji su pretrpjeli značajnu redukciju.\nMladen Janković, direktor Kulturnog centra Istočno Novo Sarajevo, koji pokriva i opštinu Istočna Ilidža, potvrdio je Srni da su mnoge planirane aktivnosti zbog epidemije virusa korone morale da budu značajno redukovane, posebno u organizacionom smislu, ali to nije zaustavilo kulturni život u Istočnom Sarajevu.\nKovid 19 nije zaustavio kulturu u Istočnom Sarajevu\n– Uspjeli smo da u aprilu i maju sprovedemo foto-konkurs o temi `Sve je stalo u jednom trenutku`, a nagrade su dodijeljene najboljim autorima koji su se bavili temom naše svakidašnjice u uslovima epidemije – podsjetio je Janković.\nPrema njegovim riječima, u okviru Spasovdanskih svečanosti organizovani su “Principovi dani”, a posebnu pažnju privukao je Drugi saziv Likovne kolonije “Beli vuk” u istoimenom prirodnom amfitetru na Tvrdimićima, na kome su učestvovali likovni umjetnici iz Novog Sada, Beograda, Višegrada, Trebinja i Istočnog Sarajeva.\nOn je dodao da je organizovana i Vidovdanska humanitarna aukcija slika u okviru projekta Odbora za pomoć Kosovu i Metohiji.\nPrema njegovim riječima, prikupljena sredstva usmjerena su u izgradnju dnevnog centra “Podrži me – 9. januar” u Kosovskoj Mitrovici, za 144 djece i mladih sa poteškoćama u razvoju.\nUpriličena je i predstava “Svetozar T`reći”, glumca NAS tetra Ivana Perkovića iz Gornjeg Milanovca.\nJanković naglašava i dobru saradnju sa “Forum teatrom” i “Prvim kadrom” iz Istočnog Sarajeva, kao i sa likovnom kolonijom “ART simpozijum Jahorina”, te sekcijom za slikanje i crtanje i dramskom sekcijom Kulturnog centra.\nOn je istakao promociju knjige “Dnevnik ratnog hirurga” pokojnog doktora Miodraga Lazića, koja je organizovana u saradnji sa Novinskom agencijom Republike Srpske – SRNA, kao i Vidovdansku akademiju.\nDirektor Kulturnog centra Istočno Novo Sarajevo posebno je ponosan na zahvalnost Ambasade Rusije u BiH za organizaciju izložbe “Put do pobjede”, a za septembar najavljuje nove projekte u saradnji sa Kinotekom Republike Srpske.\nOnlajn radionice – efikasan metod rada u uslovima epidemije\nDirektor sokolačke Ustanove za kulturu “Pero Kosorić” Irena Šućur rekla je da ova ustanova na godišnjem nivou realizuje 10 tradicionalnih manifestacija.\n– Naš generalni problem jeste nedostatak adekvatnog prostora jer nam je još 2011. godine izgorio objekat Centra za kulturu – kaže Šućurova za Srnu.\nPrema njenim riječima, ovaj kulturni centar uspijeva da realizuje svoje programske zadatke zahvaljujući prvenstveno opštinskim institucijama na Sokocu, kao što su Fakultet za uslužni biznis, Parohijski dom, Biblioteka i Udruženje za djecu ometenu u razvoju.\n– Uprkos epidemiji virusa korona, mi smo radili sve vrijeme, prvenstveno putem onlajn radionica, i uz potpuno pridržavanje propisanih mjera nadležnih republičkih organa – rekla je Šućurova.\nOna je naglasila aktivnosti i saradnju Ustanove za kulturu Sokolac sa međunarodnim organizacijama, a najviše sa Mrežom mira “Karuna”, program koji se odnosi na pomirenje različitih multietničkih sredina, ali i sa UNDP-om, sa kojim je realizovan projekat u vezi sa unapređenjem poljoprivrede na Sokocu.\nCiljna grupa ovih radionica bili su i mladi i odrasli.\nŠućurova je dodala da je posebno ponosna na dosadašnju plodnu saradnju sa Pozorištancetom “Maslačak” iz Bijeljine, pri čemu je podsjetila i na manifestaciju Gospojinske večeri kulture “Tebi, goro Romanijo”, koja se svake godine održava 11. avgusta u porti Manastira Svetog velikomučenika Georgija na Ravnoj Romaniji.\nDirektor Ustanove za kulturu Sokolac Irena Šućur nije propustila priliku da zahvali rukovodstvu opštine na podršci, kao ni medijima, od kojih je izdvojila Novinsku agenciju Republike Srpske – SRNA i njenog dopisnika sa Sokoca.\nTrnovo istrajava na održavanju tradicionalnih manifestacija\nSa sličnim problemima, ali i nesmanjenim entuzijazmom, suočeni su i kulturni poslenici u Centru za kulturu u Trnovu.\nDirektor ove ustanove Damjan Milošević rekao je Srni da su u Trnovu, na skroman način i u skladu sa uslovima koje diktira epidemija virusa korona, održani Petrovdanski dani, tradicionalna kulturno-umjetnička manifestacija.\nOn je najavio Sabor srpskog stvaralaštva, koji bi trebao da bude održan 4. septembra.\n– Više detalja o organizaciji ove manifestacije biće poznato nakon podrobnije analize epidemiološke situacije u opštini Trnovo. Isto važi i za `Dane Radoslava Samardžije`, koji se redovno održavaju u novembru u pomen i čast ovom našem omiljenom pjesniku i novinaru – naveo je Milošević.\nPrema njegovim riječima, ova manifestacija biće, uz podršku lokalnih zajednica i grada Istočno Sarajevo, dijelom organizovana i na području Istočnog Novog Sarajeva.\nMilošević je rekao da nedostatak finansijskih sredstava trenutno ne dozvoljava realizaciju planiranih projekata u oblasti infrastrukture objekata kulture.\nNa Palama kultura i turizam “ruku pod ruku”\nDirektor Kulturnog centra Pale Miroslav Simović ističe da je ova ustanova, i pored epidemije virusa korona, uspjela da na vrijeme okonča radove na spoljnom uređenju zgrade Kulturnog centra, nakon čega su otpočeli i unutrašnji radovi na renoviranju enterijera, s obzirom na to da je epidemija onemogućila održavanje predstava i drugih kulturnih sadržaja, koji podrazumijevaju prisustvo publike.\n– Odlučili smo da sredstva namijenjena za neke druge infrastrukturne radove na drugim kulturno-sportskim objektima kojima gazdujemo, relociramo na širenje turističke ponude na lokalitetu pećine Orlovača. Na tom kompleksu odlučili smo da pravimo seratu /staza za penjanje uz stijene/, viseći most, amfitetar za speleološku obuku, kao i terasu na vodi koja će služiti kao restoranska varijanta za okrepljenje gostiju i posjetilaca – najavio je Simović.\nOpština Istočni Stari Grad nema centar za kulturu, a konkretne detalje o kulturnim dešavanjima u ovoj lokalnoj zajednici Srna nije mogla dobiti jer su nadležni opštinski službenici na godišnjem odmoru.


Američki izaslanik nudi ekonomsku korist od mirovnog sporazuma u Avganistanu | Restart Magazin\n04/07/2020 04/07/2020 Urednik\tSAD, Vasington\nIzaslanik Vašingtona u Avganistanu je danas naglasio ekonomsku korist od mirovnog sporazuma s talibanima, nastojeći da progura sporazum koji je naišao na nove političke prepreke i u SAD i u regionu.\nZalmaj Halilzad je završio jednonedeljno putovanje do Uzbekistana, Pakistana i Katara – gde je sedište talibanskih pregovarača.\nHalilzad nije izneo pojedinosti o ponuđenim vrstama projekata koji bi trebalo da pokrenu ratovima razorenu privredu Avganistana čiji se život sada sa 75 odsto finansira iz međunarodnih donacija.\nPomenuo je zajedničke ekonomske projekte s Katarom i Pakistanom, moguće za infrastrukturu i trgovinu.\nSAD su u februaru potpisale mirovni sporazum s talibanima da bi se okončalo 19 godina rata u Avganistanu.\nMeđutim, Vašington se nedavno upetljao u kontroverzu s obaveštajnim izveštajima da je pobunjenicima koji imaju veze s talibanima Rusija plaćala da ubijaju vojnike SAD i NATO.\nUz to, Pentagon je u sredu objavio izveštaj u kojem se dovodi u pitanje opredeljenje talibana da okončaju veze sa Al-Kaidom, iako ih mirovni sporazum poziva na to, da se Avganistan više ne bi koristio za napad na američke interese ili njihove saveznike.\nHalilzad je tako završio svoju najnoviju diplomatsku misiju, a, delom zbog pandemije koronavirusa, nema datuma za njegove ključne pregovore u Avganistanu koji bi talibane povezali s avganistanskom vladom i drugim lokalnim akterima.\nNajveća prepreka je puštanje zatvorenika: mirovnim sporazumom je avganistanska vlada pozvana da oslobodi 5.000 zarobljenih talibana u zamenu za 1.000 vladinog osoblja koje bi oslobodili talibani. Ali, do sada je vlada oslobodila 4.015 talibana, a oni 669 zarobljenika.\n← U Rusiji od korona virusa umrlo više od 10.000 ljudi\nGodfri: Učiniću sve da odnosi SAD i SRB budu na najvišem nivo →\nU Notr Damu ove godine bez božićne mise, prvi put od 1803. godine\nKako je lična higijena izgledala kroz istoriju


Jeftini letovi iz Sarajeva za Budimpeštu - Avionske karte Sarajevo Budimpešta - eSky.ba\nLetovi iz Sarajeva za Budimpeštu\nPretražite letove iz Sarajeva za Budimpeštu\nProvjerite najbolje ponude letova iz Sarajeva za Budimpeštu\n✔ Postoje li posebne ponude za letove iz Sarajeva za Budimpeštu na eSky.ba?\n✔ Mogu li se pobrinuti za osiguranje prilikom rezervacije leta iz Sarajeva za Budimpeštu?\n✔ Ako rezerviram let iz Sarajeva za Budimpeštu, mogu li rezervirati ujedno i smještaj?\n✔ Koje avio-kompanije nude letove iz Sarajeva za Budimpeštu?\nBudite sigurni, da na eSky.ba ponuda letova iz Sarajeva za Budimpeštu uključuje ne samo niskotarifne avio-kompanije, već i one koje su specijalizirane za visoki standard.\nJeftini letovi za Bosnu i Hercegovinu Jeftini letovi iz Bosne i Hercegovine Jeftini letovi za Mostar Jeftini letovi iz Mostar Jeftini letovi za Vernusse Jeftini letovi iz Vernusse\nJeftini letovi za Čile Jeftini letovi iz Čilea Jeftini letovi do Chattanooga Metropolitan Airport Jeftini letovi od Chattanooga Metropolitan Airport


Tyre Challenge – takmičenje u brzoj zameni točkova – Sajam automobila\nTyre Challenge – takmičenje u brzoj zameni točkova\nPrateći program Salona automobila obogaćen je još jednom manifestacijom – prvim nacionalnim takmičenjem u brzoj zameni guma pod nazivom “Tyre Challenge“, koje će se održati 30. marta 2017. godine, sa početkom u 14:00 časova.\nUčesnici u ovom, u svetu veoma popularnim takmičenju, boriće se i za veoma vredne nagrade.\nTakmičenje ima i edukativni karakter, jer će u susret letnjoj sezoni posetioci biti u prilici da čuju i vredne informacije o značaju guma za bezbedan saobraćaj, generalnu tehničku ispravnost vozila, kao i druge savete u vezi sa bezbednom vožnjom.\nPobednik u takmičenju ima priliku da osvoji najvredniju nagradu – set novih auto guma po izboru! Čak 50 učesnika biće nagrađeno paketom auto-opreme za prvu pomoć, a takmičare očekuju i druge vredne nagrade.\nDogađaj će biti propraćen i zabavnim programom. Organizator takmičenja je tim autogume.rs, uz podršku nekoliko partnera. Više informacija o događaju, kao i nalog za prijave takmičara, možete pronaći na web stranici www.tyrechallenge.com.


Početak/Kultura/Nemanja Radulović i Aleksandar Sedlar gosti vebinara\nVioleta Milićević3. septembra 2020.\n„Kako dosegnuti visine/prijateljstvo u muzici“, tema je vebinara u kojem će danas učestvovati čuveni muzičari Nemanja Radulović i Aleksandar Sedlar. Vebinar ćemo uživo emitovati na Facebook stranicama Fakulteta umetnosti i Studentskog kulturnog centra Niš od 17 sati, saopštili su organizatori.\nOvo je još jedan u ciklusu vebinara koji zajednički organizuju SКC Niš i Fakultet umetnosti.\n„Cilj ovih onlajn okupljanja je da pokažemo da, uprkos tome što zbog pandemije nismo u mogućnosti da svi fizički budemo na okupu, umetnost zaista nema granice, ne prepoznaje barijere i ograničenja i da je ona ta koja nas uvek okupi – koncertnim dvoranama, na pozornicama, izložbenim prostorima, a sada i u onlajn prostoru“, navode organizatori.\nAleksandar Sedlar Nemanja Radulović SKC\nZavršen 1.Međunarodni festival univerzitetskih horova „Horovanje“


Beko BIR 19400 DXPS ugradna rerna cena, cene Srbija, prodaja Beograd Novi Sad Niš\nBeko BIR 19400 DXPS ugradna rerna cene\nBeko BIR19400DXPS Vrsta rerne Nezavisna, Energetski razred A, Zapremina rerne 72 l, Način upravljanja Elektronsko (Na dodir)... specifikacija\ncena od 44.589,00 do 52.999,00 din | prodavnica (6)\nReklamacioni period Ostalo Fizičke karakteristike Karakterisitke rerne Reklamacioni period 60 meseci Napomena Tihi rad Boja Tamni nerđajući čelik Visina 59,5cm Širina 59,4cm Dubina 56,7cm Dim. 595mm x 594mm\nEPonuda nije internet prodavnica već Vam omogućava da brzo i lako nađete Beko BIR 19400 DXPS ugradna rerna po najjeftinijoj ceni. Naš cilj je da kupci budu što bolje informisani o ponudi Beko ugradna rerna BIR 19400 DXPS na tržištu Srbije. Vrlo lako nalazite željeni proizvod za kategoriju Ugradne rerne cene, ne morate da lutate od sajta do sajta za Beko Ugradne rerne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko BIR 19400 DXPS ugradna rerna sa PRODAVCEM. EPonuda ne može da garantuje potpunu tačnost specifikacije i slika za Beko BIR 19400 DXPS ugradna rerna. Pre kupovine, podatke za Beko ugradna rerna BIR 19400 DXPS proverite na sajtu PROIZVOĐAČA.


PUNOLETSTVO Za vikend 18. Galebov trofej u tekvondou - MaxBet Sport\nFoto: Stefan Aleksić\nOsamnaesti tekvondo turnir G1 kategorije Galebov trofej održaće se subotu i nedelju u Hali “Aleksandar Nikolić”. Galebov Trofej Beograda ove godine stiče punoletstvo, što ga čini jednim od retkih turnira u Evropi sa tako dugom tradicijom. Tokom vikenda u Srbiju stiže 800 boraca iz 43 zemlje, među kojima se očekuje veliki broj olimpijskih, svetskih, azijskih i drugih šampiona.\nPrethodnih dana u TK Galeb borave reprezentativci Irana, Australije, Crne gore i Srbije, pa se samo na jednom treningu moglo izbrojati deset svetskih prvaka. Iako ove godine na tatami ne izlaze Milica Mandić i Tijana Bogdanović (Tijana se nalazi na Svetskim vojnim igrama u Vuhanu), publika će i dalje imati priliku da gleda ostale srpske najbolje borce – Vanja Stanković, Ana Tepavac, Damir Fejzić, Dmitrij Nagajev, Nađa Savković, Aleksandra Radmilović, Budimir Krivokuća, Nikola Vučković, Nadica Božanić, Dušan Božanić i brojni drugi.\n– Drago mi je što i pored naporne sezone mogu da vidim toliko kvalitetnih boraca na Galebovom Trofeju. Prošlog vikenda smo učestvovali na Gran pri turniru u Sofiji gde su Milica i Tijana osvojile bronzane medalje i samim tim povećale šanse za učešće na Olimpijskim igrama u Tokiju. Ceo nacionalni tim Irana je već nekoliko dana u Beogradu, kao i Australije, a očekujemo dolazak brojnih boraca na naš turnir u pokušaju da osvoje značajne poene za olimpijsku listu, budući da trka za ulazak u sam vrh traje do kraja godine. Samim tim, i ove godine možemo izbrojati na desetine osvajača velikih medalja iz celog sveta, što omogućava domaćoj publici da iz prvih redova gleda fantastične borbe – istakao je Dragan Jović, generalni direktor turnira i dodao:\n– Godinama unazad naš turnir krasi sjajna organizacija, trofejni borci, kao i fantastična atmosfera tokom tih nekoliko dana. Podigli smo turnir na veoma visok nivo, i to je svake godine izazovno održati. Imamo jak, uigran organizacioni tim, ne sumnjam u odličan ishod.\nU subotu će se održati takmičenje za kadetske i juniorske kategorije, dok u nedelju na borilišta izlaze seniori. Četvrtfinalni i polufinalni mečevi, a zaim i finalni, očekuju se u nedelju od 16 sati. Ulaz u dvoranu je besplatan.\nTagovi:TekvondoTekvondo reprezentacija Srbije\nEVROLIGApre 2 sata 2\nLIGA EVROPEpre 2 sata 2\nSRBIJA KOŠARKApre 2 sata 2\nEVROKUPpre 5 sati 1


Esperanza eksterna EMP113S baterija za mobilni telefon cena, cene Srbija, prodaja Beograd Novi Sad Niš\nEsperanza eksterna EMP113S baterija za mobilni telefon cene\nTrenutno nemamo slike za Esperanza eksterna EMP113S\nEPonuda nije internet prodavnica već Vam omogućava da brzo i lako nađete Esperanza eksterna EMP113S baterija za mobilni telefon po najjeftinijoj ceni. Naš cilj je da kupci budu što bolje informisani o ponudi Esperanza baterija za mobilni telefon eksterna EMP113S na tržištu Srbije. Vrlo lako nalazite željeni proizvod za kategoriju Baterije za mobilne telefone cene, ne morate da lutate od sajta do sajta za Esperanza Baterije za mobilne telefone, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Esperanza eksterna EMP113S baterija za mobilni telefon sa PRODAVCEM. EPonuda ne može da garantuje potpunu tačnost specifikacije i slika za Esperanza eksterna EMP113S baterija za mobilni telefon. Pre kupovine, podatke za Esperanza baterija za mobilni telefon eksterna EMP113S proverite na sajtu PROIZVOĐAČA.


Kapiten crnogorskih odbojkaša potpisao za Inegol Beledije - Crna Gora - Turska\nHome » ANALIZE » Kapiten crnogorskih odbojkaša potpisao za Inegol Beledije\nKapiten crnogorskih odbojkaša potpisao za Inegol Beledije\n07/06/2018\tin ANALIZE, Odbojka, SPORT, Sport Leave a comment\nKapiten crnogorskih odbojkaša, koji je proteklu sezonu proveo u Ziratu, prešao je u Inegol Beledije, klub iz grada sa preko 160 hiljada stanovnika u pokrajini Bursi…\nS obzirom na kvalitet lige, ali i života, Vojin Ćaćić je odlučio da ostane u Turskoj, ali je promijenio klub – kapiten crnogorskih odbojkaša, koji je proteklu sezonu proveo u Ziratu (šesto mjesto u prvenstvu, četvrtfinale Kupa Turske, finale CEV kupa), prešao je u Inegol Beledije, klub iz grada sa preko 160 hiljada stanovnika u pokrajini Bursi. Potpisao je jednogodišnji ugovor…\n“Ponudu Inegola sam prihvatio prvenstveno zbog toga što sam htio da ostanem u Turskoj. Nekako mislim da sam ostao dužan zbog povrede i neigranja u drugom dijelu prošle sezone, tako da želim da pokažem da je povreda prošlost. Ponuda je bila odlična, nisam htio da čekam druge klubove koji tek sada kreću sa sastavljanjem ekipe, već sam htio da potpišem odmah i okrenem se pripremama reprezentacije2, rekao je Ćaćić za “Vijesti”.\nInegol je u protekloj sezonu ligaški dio prvenstve Turske završio na desetom mjestu, nakon plej-auta je bio za jednu poziciju bolje plasiran, jer je upisao svih šest pobjeda. U Kupu Turske je stigao do polufinala, a u četvrtfinalu je eliminisao upravo Ćaćićev bivši tim, Zirat, sa 3:1.\n“Inegol je prošle sezone napravio loš rezultat, a sljedeće sezone je cilj, svakako, da se uđe u plej-of, pa onda dokle se dogura. Ekipa nije loša, došli su korektor Van Vale, kanadski reprezentativac i primač Maršal, i njihov poznati iskusni dizač Husein Koč. Klub je stabilan, uslovi odlični, trener je mlad, željan rada i dokazivanja, tako da mislim da može da bude uspješna sezona za sve”, zaključio je Ćaćić.\nĆaćić je odbojkom počeo da se bavi u rodnom Baru, ali je igračku afirmaciju stekao u Budvanskoj rivijeri, za koju je igrao od 2006. do oktobra 2015. godine. Tokom posljednje dvije sezone u budvanskom klubu, Ćaćić je drugi dio sezone igrao na pozajmicama, u francuskom Renu, odnosno turskom Šahinbej Beledijeu.\nIako je počeo pripreme sa Budvanskom rivijerom, Vojin je u jesen 2015. otišao u Iran, gdje je igrao dvije sezone, prvo za Mizan Korosan, a potom Sarmajeh banku sa kojom je prošle sezone bio šampion, prije nego se vratio u Tursku, u Zirat…\nĆaćića ovog ljeta sa reprezentacijom očekuje start kvalifikacija za Evropsko prvenstvo, a rivali su Slovačka, Island i Moldavija.\ninegol belediye odbojka crna gora turska vojin cacic\t2018-06-07\nTagged with: inegol belediye odbojka crna gora turska vojin cacic\nPrevious: Ziraat banka priredila iftar u Podgorici\nNext: Opština Bajrampaša iz Istanbula priredila veliki iftar u Rožajama


Nikada nijedan funkcioner SDS koji je bio pod sankcijama, a koje sam i lično podnio, nije ispred sebe stavljao interes Republike Srpske i svog naroda, bez obzira koliko su te sankcije bile nepravedne i neprimjerene. Svi smo mi te sankcije podnosili dostojanstveno, za razliku od Dodika koji se poistovećuje sa Republikom Srpskom i njenu sudbinu vezuje za svoju – istakao je Šarović, piše Srpskainfo.\nU saopštenju iz SDS se navodi da Dodikova politika, očigledno nije rezultat nikakvog političkog ubeđenja ili realne procene opšteg interesa naroda, nego isključivo politika revanšizma i lične pozicije za koju je spreman da sve žrtvuje.\nŠarović posebno istače činjenicu da “u ovom momentu niko od velikih sila i garanata Dejtonskog mirovnog sporazuma ne dovodi u pitanje Dejtonski mirovni sporazum i poziciju Republike Srpske”.\n– Iako mi u SDS cijenimo da će tih pokušaja biti i da na njih treba dati dobar i pametan odgovor. Ovo što Dodik radi nije dobar odgovor i realan nacionalni interes. Rešenje nije u konfrontaciji ni sa SAD ni sa Evropskom unijom, u šta nas on uvodi, rizikujući da Srbi i Republika Srpska postanu politički slučaj za velike sile kojim će se oni baviti na ovaj ili onaj način. Nama je potrebna politika izbalansiranih odnosa i sa Istokom i sa Zapadom, a pre svega garanata potpisnica Dejtonskog mirovnog sporazuma – rekao je Šarović.\n"Ne verujem u treći blok na političkoj sceni u Srpskoj": Šarović poručio da će se SDS i PDP dogovoriti ko će imati kandidata za koju funkciju\n"Niko ispred SDS, a sa SDS mogu svi": Šarović poručio da neće ići na sutrašnji sastanak na poziv DNS\n"Dodik nas vodi putem koji ne VODI NIGDE" Šarović poručio da je Srpska mala i siromašna da bi ikome pretila


POČELO: Ruše nelegalne objekte na Savskom nasipu - Bizlife.rs\nPOČELO: Ruše nelegalne objekte na Savskom nasipu\n17:35 Beograd, 05/06/2017\nNa Savskom nasipu u ranim prepodnevnim časovima počelo je rušenje prvih nelegalnih objekata.\nNa spisku za rušenje bila tri objekta, za utorak su planirana još četiri, dok se za preostalih 13, za koliko još postoje pravosnažna rešenja o rušenju, čeka novac od Grada Beograda.\nTo je 20 objekata za koje se niko nije javio nakon mnogobrojnih poziva, objašnjavaju iz opštine Novi Beograd uz napomenu da je za preostalih stotinak podnet zahtev za legalizaciju i da se čeka odluka Sekretarijata za legalizaciju.\nPredsednik opštine Novi Beograd Aleksandar Šapić ranije je najavio da će nadležne službe krenuti u akciju rušenja nelegalnih objekata na Savskom nasipu.\nSlužba za izvršenje Uprave gradske opštine Novi Beograd obavestila je vlasnike nelegalno izgrađenih objekata da će njihovo uklanjanje početi 5. juna i da je za te potrebe angažovano drugo lice, čije troškove će snositi vlasnici objekata.\nTakođe, navodi se da je odluka o rušenju doneta na osnovu rešenja iz februara 2015.\nPrema saznanjima Insajdera, u tom delu Novog Beograda ima oko 200 nelegalno izgrađenih objekata. Među njima su i vikendice sinova predsednika Republike Tomislava Nikolića.\nAkcijom su, po svemu sudeći, obuhvaćeni samo napušteni objekti, uglavnom onih za koje nije utvrđeno vlasništvo, dok će sojenice i vikendice koje pripadaju i mnogim poznatim javnim ličnostima ipak morati da popričekaju neki drugi krug.


BalkanMagazin :: Vučiću i ministrima tri puta veće plate\nVučiću i ministrima tri puta veće plate\nsreda, 08. avgust 2018 08:13\n(sreda, 08. avgust, pregled najvažnijih tema na naslovnim stranama u srpskoj štampi)\nBeograd, 07.08.2018 - konferencija za novinare predsednika Srbije Aleksandra Vučića\nOtvorio se novi „front“ suprotstavljenih mišljenja oko rešenja za Kosovo. Vučić tvrdi da ga je neophodno doneti što pre. Nema pomaka u odnosima na relaciji Beograd-Zagreb. Novom uredbom će predsedniku, premijeru i ministrima biti povećane plate tri puta. Mladi nisu zainteresovani za poslove pekara, vozača i varioca. Policija nije htela da učestvuje u rušenju spornog objekta na Kopaoniku.\nCopenhagen, 07.08.2018 - Nedelja mode u Kopenhagenu (Copenhagen Fashion Week): kolekcija - Anastasia Jansater\nMimoilaženja oko Kosova\nPolitička razmimoilaženja između zvaničnog Beograda i Srpske liste na jednoj i SPC i pojedinih srpskih etničkih razgraničenja kao mogućeg rešenja kosovskog pitanja počinju da liče na verbalni rat, piše Danas. Šef Kancelarije za Kosmet Marko Đurić otvorio je front prema igumanu Visokih Dečana arhimandritu Savi, a meta Srpske liste i predsednika Srbije Aleksandra Vučića poslednja dva dana je Rada Trajković iz Evropskog pokreta Srba s Kosmeta. Od pritiska iz Beograda, nije izuzeto ni sveštenstvo Eparhije raško-prizrenske, protiv čijeg episkopa kampanju vodi i Srpska lista. „Iskreno mi je žao što se gospodin Đurić našao povređen činjenicom da smo izrazili zabrinutost o podeli u kojoj bi najveći deo našeg naroda ostao van granica Srbije i bio izložen novim progonima“, kaže arhimandrit Sava.\nPariz, 07.08.2018 - ljudi u Parizu osvežavaju se u fontanama, tražeći spas od vrućine\n„Pravi plan“ Zapada\n„Vučić o najvećem problemu“, objavljuje Informer: „Za Kosovo nema lakih rešenja, nećemo slaviti, neće ni Albanci“. Građani ne treba da brinu, navodi list, „nikakvih tajnih rešenja i nikakvih tajnih odluka neće biti“. „Braćo Srbi, sad vam je valjda sve jasno“, dodaje list uz manji naslov „Kandićeva i Biserko traže od EU da ne dozvoli podelu Kosova“.\n„Merkelova mi nije ni pominjala ’ZSO plus’“, kaže Vučić za Novosti. „Odbio sam mnoge predloge, jer želim više za narod i državu. Tražićemo da se uvedu najmanje 44 zone oko naših manastira“, ističe on.\nSrpski telegraf objavljuje „Pravi plan Zapada za Kosovo“, u tekstu u kojem piše da su Vašington i EU spremili novu mapu. Prema ovom planu, „Preševo dele Srbi i Albanci, a sever Kosova, Bujanovac i Medveđa ostaju u Srbiji“.\nUsedom, 07.08.2018 - pune plaže na obali Baltičkog mora u Nemačkoj\nVučić: Rešenje što pre\nPredsednik Srbije Aleksandar Vučić izjavio je da je rešenje problema Kosmeta neophodno što pre i da je potrebno izjašnjavanje i Srba i Albanaca o tome da li nam je potreban mir ili i dalje ubijanje za teritoriju, piše Politika. „Moj stav je potuno jasan i nedvosmislen, rešenje problema nam je neophodno što pre. Pod jedan zato što nam je potreban dugotrajan mir između Srba i Albanaca, i rešenje koje bi značilo stvaranje neke vrste bezbednosti za naše građane“, rekao je Vučić.\nFrankfurt, 07.08.2018 - policija je evakuisala deo terminala na aerodromu u Frankfurtu, jer je najmanje jedna osoba bez provere ušla u bezbednosnu zonu\nBez pomaka na relaciji Beograd-Zagreb\nNi posle skoro tri decenije nema pomaka na relaciji Beograd-Zagreb, piše Blic: „Da li će odnosi Hrvatske i Srbije ikada biti dobri.“ Predsednik Srbije Aleksandar Vučuć upozorio je „da će nas biti milion manje ako ne rešimo kosovski čvor“.\nNiš, 07.08.2018 - Muzej džez festivala Nišvil u Niškoj tvrđavi\nPredsediku tri puta veća plata\nUredba o koeficijentima, koja bi trebalo precizno da definiše koliko će iznositi plate zaposlenih u državnoj upravi, biće usvojena do kraja septembra. Ovaj rok postavljen je u programu koji je naša vlada potpisala sa MMF-om, piše Politika. Prema aranžmanu, koji se stručno zove Instrument koordinacije politike, definisano je da od 1. januara konačno počne da se primenjuje Zakon o sistemu zarada u javnom sektoru. Ovaj propis usvojen je još početkom 2016. godine, ali je njegova primena do sada odložena dva puta, jer u međuvremenu nisu bili usvojeni svi podzakonski akti. U Ministarstvu državne uprave i lokalne samouprave potvrdili su za list da će predlog uredbe biti gotov do kraja septembra. Naslov teksta je „Predsedniku, premijerki i ministrima tri puta veća plata“.\nBeograd, 07.08.2018 - završna faza rekonstrukcije igrališta u okviru trim staze na Košutnjaku. Prema najavi Ministarstva omladine i sporta sredinom avgusta biće završeni radovi na otvorenim terenima za rukomet, odbojku, fudbal i košarku i sva četiri otvorena terena biće besplatni i dostupni građanima za korišćenje\nKarambol sa železničkom stanicom\nDecenijama unazad znalo se – ko u Beograd dolazi vozom ili njime odlazi uglavnom je bio upućen na Glavnu železničku stanicu. Nju nisu koristili samo vozovi iz sistema „BG voza“ i banatski, ali određena pravilnost je postojala. Prva značajnija promena u navikama putnika desila se 2016. kada je deo domaćih vozova prebačena na „Prokop“. Da ova stanica polako postaje glavna postalo je jasno prošlog decembra kada je gotovo sav domaći putnički saobraćaj tamo preseljen, piše Politika. Glavnoj je ostao samo ovaj predznak u imenu i svega desetak polazaka, uglavnom međunarodnih. Već tada se moglo naslutiti da će se u Beogradskom železničkom čvoru dogoditi svojevrstan karambol, navodi list. Ne samo zbog toga što se znalo da će Glavna biti zatvorena 1. jula 2018. i što nedovršenom „Beograd centru“ fali mnogo toga, već i zato što je krajem 2017. obznanjeno da na „Prokop“ neće moći da računaju putnici koji koriste auto-vozove.\nBeograd, 07.08.2018 - potpredsednica Vlade Srbije i ministarka građevinarstva, saobraćaja i infrastrukture, Zorana Mihajlović, razgovarala je danas sa ambasadorom SAD u Beogradu Kajlom Skatom\nNiko neće u pekare i vozače\nU Srbiji više niko neće u pekare, vozače, ugostitelje, tvrdi Zoran Đorđević, ministar za rad i socijalna pitanja, a predstavnici privrede dodaju da se manjak radnika sve više oseća i među variocima i na građevini. Statistika sa nedavnog upisa u srednje škole uglavnom potkrepljuju njihove tvrdnje, ai predstavnici prosvete i struke slažu se sa Đorđevićem. Uprkos činjenici da beogradskim ulicama gotovo da niej moguće proći a da se ne naiđe na pekaru i podacima da ovim radnjama ne oskudeva ni ostatak zemlje, piše Politika, Srbiji i te kako nedostaje školovanih pekara. Na to već godinama upozorvaju predstavnici Unije pekara Srbije, tvrdeći da u blizu tri hiljade prestoničkih pekara radi samo tridesetak pravih majstora, koji ručno, a ne mašinski mese testo.\nTokio, 07.08.2018 - u Tokiju je predstavljen novi sistem za prepoznavanje lica, koji će se upotrebljavati na Olimpijskim i Paraolimpijskim igrama u Tokiju 2020. godine\nPolicija nije htela da ruši\nMalo je ko verovao da će biti srušena kafana od 1.000 kvadrata, nelegalno sagrađena u sred Nacionalnog parka Kopaonik, na lokaciji Pančićevog vrha koji ima najviši stepen zaštite, piše Danas. Najavljeno rušenje nije se dogodilo. Zaštitu toj i mnogim drugim bespravnim građevinama čiji su investitori navodno nepoznati ali vrlo bliski državnom ili vrhu partija na vlasti, kako je list pisao ovih dana, zapravo su dale državne institucije i javna preduzeća, dok su inspekcije Ministarstva građevinarstva pokušavale da spasu obraz i zakon. Drugačije nije moguće da se objasni kako je objekat za koji je izdato rešenje o rušenju jer je umesto dozvoljenih 150 kvadrata montažnog kafea, izgradilo višestruko veću površinu od čvrstog materijala, mogao da otvori vrata za goste. Kafana je radila od početka godine, a zna se da je dobila saglasnost turističke inspekcije koja je gledala da li su toaleti čisti i da li zaposleni po broju i kvalifikacijama odgovaraju standardima. Niko se nije pitao kako je kafana otvorena u zdanju koje nema upotrebnu dozvolu, koje je divlje priključeno na vodu i struju, i koliko je to bezbedno.


BACILI SMO 19 GODINA: EU poručuje zaboravite članstvo, nudimo vam nove modele... | Vesti Dana\nPosle 19 godina integracija Srbiji i ostalim državama u regionu koje žele da postanu deo EU Brisel će najverovatnije „servirati“ nova pregovaračka pravila o pristupanju, pišu „Novosti“.\nTo bi trebalo da se dogodi na sledećem samitu EU i Zapadnog Balkana u maju 2020. godine, istiće taj list i dodaje da je u igri više modela, a svaki ide u pravcu da se zemljama kandidatima, umesto proširenja, ponudi neka vrsta privilegovanog partnerstva sa EU, tačnije ekonomska integracija bez formalnog članstva.\nDogovor bi, dodaje list, trebalo da bude postignut u narednih šest meseci i usvojen u Evropskom savetu u martu sledeće godine.\nU briselskim diplomatskim krugovima tvrde da Francuska insistira na tome da se nova pristupna pravila promene ne samo za države koje tek treba da počnu pregovore, a to su Severna Makedonija, Albanija i BiH, već i za Srbiju i Crnu Goru, koje su odmakle u tom procesu.\nIma i onih koji smatraju da bi se EU ponela neprincipijelno i suprotno svojim vrednostima ukoliko bi Beogradu i Podgorici promenila pravila usred trke ka članstvu, ali je verovatnija opcija da će i Srbija i Crna Gora biti obuhvaćene novom metodologijom, zaključuje se u tekstu.


Euforija u Srbiji zbog EP u kros kantriju - Sportske.net\nEuforija u Srbiji zbog EP u kros kantriju\nPredsednik privremenog veća Beograda Siniša Mali istakao da je organizovanje Evropskog prvenstva u kros kantriju najveći atletski događaj u gradu u poslednjih 50 godina.\nEvropsko prvenstvo u kros kantriju održaće se sutra u Beogradu i na njemu će učestvovati 570 takmičara iz 37 zemalja.\n"Evropsko prvenstvo u kros kantriju je najznačajniji atletski dogadjaj u Beogradu od Evropskog prvenstva u atletici 1962. godine", rekao je Mali novinarima u Beogradu.\nMali je kazao da će ovaj dogadjaj biti kruna jedne od najuspešnijih godina za srpsku atletiku.\n"2013. godina je jedna od najuspešnijih za Srbiju. Odlične rezultate su zabeležili Ivana Španović, Emir Bekrić i Amela Terzić. Ovaj događaj je kruna uspešne sezone", rekao je Mali.\nPredsednik Evropske atletske unije Hansjorg Virc rekao je da je kros kantri važan za razvoj mladih atletičara.\n"Kros kantri je veoma važan za razvoj mladih atletičara. Na ovom takmičenju je učestvovao britanski atletičar Mo Farah, osvajač dve zlatne medalje na Olimpijskim igrama u Londonu 2012. godine. Svake godine sve više napredujemo", rekao je Virc.\nSrpska atletičarka Amela Terzić rekla je da joj je drago što će sutra trčati u svojoj zemlji i da će dati sve od sebe da na najbolji mogući način predstavi državu za koju nastupa.\n"Osećam se veoma lepo zato što ću sutra nastupati u Srbiji. Cilj je da dam sve od sebe i što bolje predstavim svoju zemlju. Biće mi teško jer ja obično trčim 1500 metara, a ova trka je dugačka 6 kilometara", rekla je Terzićeva.\nSrpski atletičar Goran Nava rekao je da je privilegija učestvovati na prvenstvu u Beogradu i da će sutra biti teško i zanimljivo.\n"Privilegija je učestvovati u Beogradu. Sutra će biti i teško i zanimljivo. 10 kilometara je pet puta više nego što ja obično trčim. Daću sve od sebe", rekao je Nava.\nDvostruka pobednica kros kantrija Irkinja Fjonuala Briton rekla je da će ove godine biti teško.\n"Ove godine će biti teško. To što sam pobedila zadnje dve godine sutra neće ništa značiti", rekla je Britonova.\nEvropsko prvenstvo u kros kantriju održava se svake godine od 1994.


Koronavirus ušao i na UKC Tuzla: Pozitivna tri infektologa - Portal 072info\nKoronavirus ušao i na UKC Tuzla: Pozitivna tri infektologa\nKoronavirus je ušao i među zaposlenike Klinike za zarazne bolesti Univerzitetskog kliničkog centra u Tuzli, pozitivna su tri infektologa.\nNačelnik ove klinike Sead Ahmetagić je kazao prodor virusa među zaposlenike predstavlja veliku udarac za tuzlansku infektologiju, ocijenivši predstojeći period veoma neizvjesnim.\n– Od ukupno 15 infektologa, mi imamo tri pozitivna. Naš Univerzitetski klinički centar predstavlja cjelokupan zdravstveni sistem i mi smo u potpunosti spremni za odgovor u narednom periodu, istaknuo je Ahmetagić.\nU Covid bolnici trenutno se nalazi 20 pacijenata sa srednje teškom i teškom kliničkom slikom, dok je devet osoba u respiratornom centru, piše Klix.\nPrethodni članakKS: Nove mjere stupile na snagu, ne izlazite bez maski, kazne su visoke\nSljedeći članakAlarmantan izvještaj sa KCUS-a: Broj pozitivnih prešao 100, novi smrtni slučaj, Sarajevo gori!


Povodom dana Dečjeg sela, 23. juna 2015. godine, predsedniku Unije poslodavaca Vojvodine - Krstin Stanku uručen je Ključ Dečjeg sela, za poseban doprinos razvoju ustanove, za posvećenost i pomoć Dečjem selu.\nUnija poslodavaca Srbije i Vojvodine u poseti Briselu: Bliže upoznavanje sa evropskim socijalnim dijalogom\nRegionalna delegacija predstavnika poslodavačkih organizacija iz Crne Gore, Albanije, Makedonije, Republike Srpske, Federacije Bosne i Hercegovine i Srbije, boravila je u četvorodnevnoj studijskoj poseti Briselu u cilju bližeg upoznavanje sa evropskim socijalnim dijalogom.\nPoseta je organizovana u okviru projekta Jači socijalni dijalog u zemljama zapadnog Balkana koji finansira Evropska unije, a čiji je lider u implementaciji Unija poslodavaca Crne Gore.\nNavedena projektna aktivnost imala je za cilj jačanje kapaciteta socijalnih partnera, kao i njihovo bliže upoznavanje sa evropskim socijalnim dijalogom, procesom pristupanja u EU i institucijama Evropske unije.\nZa vreme boravka u Briselu, organizovano je niz sastanaka sa evropskim zvaničnicima. Tokom susreta sa direktorom za zapadni Balkan pri Generalnom direktoratu Evropske komisije (EK) za susedsku politiku i pregovore o proširenju, Jeanom Ericom Paqueom, učesnici delegacije upoznati su sa ostvarenim napretkom pojedinih zemalja u procesu integracija, kao i prioritetnim oblastima koje je u cilju bržeg pristupanja EU neophodno dalje jačati.\nOdržani su i sastanci sa predstavnicima Evropske komisije – šefom Sektora za civilno društvo i socijalnu i teritorijalnu saradnju u Direktoratu EK za susedsku politiku i pregovore o proširenju, Nikolom Bertolinijem i program menadžerom u ovom direktoratu, Bo Capermanom, sa kojima je razgovarano o mogućnostima finansiranja aktivnosti namenjenim jačanju socijalnog dijaloga u zemljama regiona.\nUsledili su susreti sa predstavnikom Direktorata EK za zapošljavanje, socijalnu politiku i inkluziju, Danny Scheerlinckom, ko i predstavnicima evropskog udruženje poslodavačkih organizacija Businesseurope i poslodavačkih organizacija Poljske i Nemačke, a na temu evropskog socijalnog dijaloga i njegovog funkcionisanja iz ugla EK i ugla poslodavaca.\nStudijska poseta Briselu i ukupno učešće i povezivanje poslodavačkih organizacija u projektu Jači socijalni dijalog u zemljama zapadnog Balkana, značajno će doprineti daljem razvoju socijalnog dijaloga (na nacionalnom i lokalnom nivou), kao i realizaciji aktivnosti koje će u ovim zemljama biti sprovođene u okviru procesa pridruživanja EU.\nU okviru tvining projekat “Unapređenje socijalnog dijaloga” , 27. i 28. maja u Novom Sadu održana je obuka:\n''OSMIŠLJAVANJE I RAZVOJ OBUKE ZA SOCIJALNE PARTNERE O AKTIVNOSTIMA EU INTEGRACIJA, KAO I PREDPRISTUPNIM FONDOVIMA I EU PROGRAMIMA 2014-2020’'\nObuku su vodile Ljuba Pavlovova – direktorka Regionalne razvojne agencije Senec – Pezinok I Eva Balažovičova – project menager agencije, iz Slovačke.\nKroz predavanja i praktične vežbe učesnici su stekli saznanja o sledećem:\n• EU institucije\n• Novi ciklus EU programa 2014-2020 (EUP) relevantnih za socijalne partnere\n• Mogućnosti povlačenja novca iz EU fondova\n• Kako pripremiti dobar predlog projekta i upravljati projektom koji finansira EU\nCilj obuke je da učesnici mogu da:\n• Prepoznaju ključne EU institucije i njihovu ulogu\n• Prepoznaju ključne EU programe 2014-2020 koji pružaju mogućnost finansiranja za socijalne partnere\n• Prepoznaju mogućnosti finansiranja iz EU fondova (nacionalno i međunarodno partnerstvo)\n• Znaju koji su ključni principi izrade dobrog predloga projekta i osmisle projekta koji se finansira iz EU fondova\n• Navedu ključne principe pripreme dobrog predloga projekta i odgovarajućeg upravljanja projektom\nPolaznici obuke bili su predstavnici Unije poslodavaca i sindikata.\nEKONOMSKO OSNAŽIVANJe ŽENA KOJE SU PREŽIVELE NASILJE U PORODICI I PARTNERSKIM ODNOSIMA\nSastanak je održan u četvrtak 28. maja 2015. godine, u saradnji Pokrajinskog sekretarijata za privredu, zapošljavanje i ravnopravnost polova, Unije poslodavaca Vojvodine i Mreže SOS Vojvodina.\nEkonomsko osnaživanje žena sa iskustvom nasilja u porodici i partnerskim odnosima igra značajnu ulogu u izlasku iz nasilja i reintegraciji u društvo. Egzistencijalni problemi i ekonomska zavisnost od partnera neki su od najčešćih razloga zbog kojih žene ostaju dugo u braku ili partnerskom odnosu u kojem ima nasilja. Žene koje su u nasilju neretko su nezaposlene ili prestaju da rade po stupanju u brak ili nakon rodjenja dece. Nasilni partneri često umanjuju samopouzdanje i samopoštovanje žena, te sumnja u mogućnost nalaženja zaposlenja, samostalnog života i brige o deci utiče na odluku da se ostane u nasilnoj vezi. Usled dugotrajne nezaposlenosti ili nekonkurentnih kvalifikacija, uz odsustvo samopouzdanja i samopoštovanja, u slučajevima i kada napuste nasilnika, žene se suočavaju sa teškoćama prilikom ponovnog uključivanja na tržište rada.\nSa ciljem ekonomskog osnaživanja žena koje su preživele nasilje Pokrajinski sekretarijat za privredu, zapopšljavanje i ravnopravnost polova pokrenuo je program novog zapošljavanja žena koje su preživele nasilje u porodici ili partnerskim odnosima, a koji se realizuje kroz refundiranje bruto troškova zarade u trajanju od 12 meseci poslodavcima sa teritorije AP Vojvodine koji zaposle žene koje su preživele nasilje. Program se sprovodi u partnerstvu sa nadležnim centrima za socijalni rad i deo je individualnog plana integrisanih usluga za zaustavljanje nasilja nad ženama.\nIstovremeno, Mreža SOS Vojvodina, ostvarila je partnerstvo sa Unijom poslodavaca Vojvodine kako bi se promovisalo socijalno odgovorno poslovanje sa ciljem prevencije i zaustavljanja nasilja nad ženama.\nCilj sastanka bio je predstavljanje Programa novog zapošljavanja žena koje su preživele nasilje u porodici ili partnerskim odnosima, razmatranje njegovih efekata, mogućnosti unapredjenja i razvoja novih programa, uzimajući u obzir radni i socijalni status žena sa iskustvom nasilja i njihove potrebe, kao i iskustva poslodavaca koji su učestvovali u programu.\nIII SKUPŠTINA UPV\nPRVIH 5 GODINA UNIJE POSLODAVACA VOJVODINE\nUnija poslodavaca Vojvodine proslavila je 5 godina od svog osnivanja, svečanom skupštinom koja je okupila oko 100 učesnika - poslodavaca i predstavnika socijalnih partnera i institucija sa kojima UPV sarađuje. Na sednici je i reizabran predsednik UPV Stanko Krstin, za naredni četvorogodišnji mandat. Izabran je i novi potpredsednik UPV za područje Banata - Goran Nešić, predsednik UPS-poslodavci Zrenjanina.\nUsvojeni su izveštaji iz prethodnog perioda i planovi za 2015-tu godinu.


Naglašena je zabrinutost zbog povratka žena i dece koji su prošli džihadističku obuku, od 1.056 uhapšenih za terorizam u 2018, petina su žene\nObjavljeno: 30.06.2019. 09:50h\nBILI SU ROĐENA BRAĆA, MUČENI SU U TAMNICI I UMRLI MUČENIČKOM SMRĆU! Pred njima Srbi danas KLEČE i govore ove reči\nDOBILA SAM RAK, A ONDA POSTALA ŽRTVA PORODIČNOG NASILJA: Bebine reči mora da pročita SVAKA ŽENA, ona se BORILA SAMA\n- Njihovi komandanti su ovde već stacionirani, dočekuju ih, okupljaju i organizuju za buduća delovanja, nova krvoprolića. Iz Prištine i Sarajeva se koordinira njihova zaštita jer većina njih nema lična dokumenta, ali zato imaju nekoliko mobilnih telefona i platnih kartica. Albanci na njih gledaju kao na rezervni sastav koji može da izvede prljave poslove i terorističke akte protiv Srba. To su mladići od 25 do 35 godina koji su vojno obučeni, agresivno izgledaju i ekstremno tumače veru. Među njima ima oko osam odsto žena s decom, odnosno ratnica spremnih da se dignu u vazduh na trgu, u šoping centru... - priča Galijašević.\nDžihadistiISISKosovoBosna i HercegovinaEvropolDževad GalijaševićBalkanratnici


Z.Mihajlović: Jeremić po kritici projekata 'lider talibanskog krila opozicije'\nBeta 20. jula 2021. 14:00\nMinistarka rudarstva i energetike Srbije, Zorana Mihajlović, danas je ocenila da kritike predsednika Narodne stranke (NS) Vuka Jeremića o izgradnji gasne infrastrukture predstavljaju deo njegove kampanje kojom pokušava da zastraši svoje političke protivnike.\n„Posle priče o ‘tajnom gasovodu’ i ‘tajnom cevovodu’, lider talibanskog krila opozicije, Vuk Jeremić, našao je novi način da privuče pažnju na sebe, podnošenjem krivične prijave u vezi sa izgradnjom gasovoda od Beograda do Loznice“, napisala je Mihajlović u izjavi.\nOna je rekla da je Jeremić pokazao da ne zna da se infrastrukturni projekti ne mogu raditi u tajnosti, ali i da „ne zna ni druge procedure, jer bi inače znao da Ministarstvo (koje ona vodi) nije ni na koji način učestvovalo u sprovodjenju nabavke za gradnju gasovoda“.\nJeremić rekao je danas da je NS podnela krivične prijave protiv dvojica vlasnika „Milenijum tima“, premijerke Srbije Ane Brnabić i ministarke Mihajlović zbog sumnje na zloupotrebu službenog položaja radi izgradnje gasovoda od Beograda do Loznice.\nBajden povodom posthumnog odlikovanja sina: Kosovo je u srcu cele moje…


Saznajte: Koje godišnje doba je najpogodnije za trudnoću? | Bebologija - Vodič za roditelje\nŽene mogu da ostanu u drugom stanju i da rode dete u bilo koje doba godine. Ipak, za one koji žele da poboljšaju izglede za trudnoću, zimski meseci mogu biti najpovoljniji. Naime, broj spermatozoida vašeg partnera je povećan tokom zime, jer hladnije vreme doprinosi razmnožavanju velikog broja spermatozoida. Stručnjaci ukazuju da je toplota poznati uzrok smanjenog broja sperme, a to je razlog što je tokom letnjih meseci manja šansa za trudnoću.\nMožda vam se ovo čini kao floskula, ali smanjena aktivnost tokom zimskih meseci može biti korisna za začeće. Ljudi provode više vremena zajedno, više se druže, provode vreme u krugu porodice i razmišljaju o ciljevima koje žele da ostvare u novoj godini. Stoga, parovi se baš u ovo vreme odlučuju na važan korak, a to je proširenje porodice.\nStudija koju je sproveo Univerzitet u Indijani, SAD, pokazala je da je najbolji dan u godini da zatrudnite 11. decembar, a devet posto britanskih beba rođeno je 16. septembra.\nKaže se da je ovo potkrepljeno brojnim faktorima: hladnije vreme znači da ljudi više vremena provode u zatvorenom, kvalitet sperme je bolji a svi znamo da svečano piće povećava šanse za uživanje u spavaćoj sobi. I manje stresa takođe pozitivno utiče na uspešno začeće.\nOvo su rekli naučnici i potvrdila istraživanja a mi bismo mogli da dodamo, da je savršeno vreme da ostanete u drugom stanju, onda kada vi odlučite da je pravi trenutak! Jer nikada nećemo biti mlađi a uvek će nedostajati još samo "malo novca", "veći auto", "stan"...\nZato, neka pravi i najjednostavnih odgovor na pitanje "Kada", bude "Kad god" deca su dragocena i uvek dobrodošla!\nPripremila: V. Stanimirović Izvor: index.hr; goodtoknow.co.uk


Evropski parlamentarci: Akcenat da bude na potpunoj primjeni izbornog zakonodavstva\n"DALJE SE POSVETITI EVROPSKIM OBAVEZAMA"\nČlan grupe evropskih konzervativaca i reformista Čarls Tanok je pozitivnim ocijenio ukupan napredak Crne Gore koji prati veoma kvalitetan pregovorački proces, a što je i prepoznato u nacrtu ovogodišnje Rezolucije EP\nEvropski parlamentarci, Aleksandar Andrija Pejović, Foto: MVPEI\n27.01.2016. 12:02h Ažurirano: 27.01.2016. 12:02h\nCrna Gora se temeljnim sprovođenjem sveobuhvatnih reformi kvalitetno priprema za buduće članstvo u Evropskoj uniji, ocijenili su danas evropski parlamentarci.\nDržavni sekretar za evropske integracije i glavni pregovarač Aleksandar Andrija Pejović govorio je u Briselu na sjednici Radne grupe za Zapadni Balkan u Evropskom parlamentu (EP), kojom predsjedava Eduard Kukan.\nU radu sastanka, u ime Radne grupe za Zapadni Balkan EP, su učestvovali predstavnici Evropske narodne partije (demohrišćani) Eduard Kukan i Kristijan Dan Preda, Progresivne alijanse socijalista i demokrata (socijaldemokrate) Knut Flekenštajn, grupe evropskih konzervativaca i reformista Čarls Tanok i predstavnica Zelenih Ulrike Lunaček.\nPejović je predstavio tekuće i planirane aktivnosti crnogorskih institucija usmjerene na otvaranje pregovora u preostalih 11 poglavlja i rad na privremenom zatvaranju pregovora u već otvorenih 20 poglavlja.\nOn je ukazao na napore u održavanje dobrog tempa napredovanja u sprovođenju reformi u oblasti vladavine prava.\n"U tom dijelu je informisao o rezultatima i daljim planovima u oblasti pravosuđa, borbe protiv korupcije, temeljnih prava i borbe protiv organizovanog kriminala", kaže se u saopštenju.\nEuroposlanici su istakli značaj dalje posvećenosti evropskim obavezama, s akcentom na potpunu primjenu izbornog zakonodavstva.\nTanok je pozitivnim ocijenio ukupan napredak Crne Gore koji prati veoma kvalitetan pregovorački proces, a što je i prepoznato u nacrtu ovogodišnje Rezolucije EP.\nPoslanica Lunaček je izrazila interesovanje za presjek stanja i dinamiku kojom će Crna Gora preuzimati pravnu tekovinu u oblasti životne sredine i u tom kontekstu iskazala podršku EP daljem radu na otvaranju ovog poglavlja.\n"Kukan je istakao činjenicu da je Crna Gora lider u integraciji na Zapadnom Balkanu i da u tome ima punu podršku evropskih parlamentaraca, dok je Preda ukazao na važnost održavanja pozitivnog trenda u integracijama i značaj ostvarivanja rezultata na polju vladavine prava sa što većim fokusom na konkretnim rezultatima", kaže se u saopštenju.\nAleksandar Andrija PejovićEuroposlaniciČarls TanokEvropski parlamentCrna Gora i EU


Neobični restorani koje morate posetiti — Wannabe Bride\nNeobični restorani koje morate posetiti\nUkoliko vi i vaša voljena osoba ne spadate u onu grupu ljudi koji su skloni kliše romantičnim večerama pod svetlošću sveća, neobični restorani kojih ima na različitim krajevima sveta su idealni za vas.\nIako je sasvim u redu uživati u čarima romantičnog restorana sa partnerom, ukoliko ste na zajedničkom putovanju, možete se upustiti u istraživanje neobičnih lokacija specifičnih baš za taj grad ili državu.\nNavodimo vam neke od restorana koje obavezno morate posetiti sa svojim partnerom.\n“Joben Bistro” je restoran u gradu Kluž Napoka u susednoj Rumuniji, koji je toliko zanimljiv da zbog njega vredi otići u ovu zemlju, koja ima da vam ponudi još mnogo zanimljivih prizora. “Joben Bistro” vas vraća u vreme kada je bicikl još uvek bio novi izum, a pun je zanimljivih figura i fluorescentnih slika.\nKljučne reči Jasna Stanićprostor i muzikaputovanjarestoraniRestorani koje morate posetitizanimljivi restorani


Зеленски тражио разговоре са Путином о сукобима у Украјини; Песков: Немамо информацију да је Кијев тражио разговоре\nHomeVestiZelenski tražio razgovore sa Putinom o sukobima u Ukrajini; Peskov: Nemamo informaciju da je Kijev tražio razgovore\nZelenski tražio razgovore sa Putinom o sukobima u Ukrajini; Peskov: Nemamo informaciju da je Kijev tražio razgovore\n12/04/2021Redakcija BALKAN TVVesti, Vesti iz sveta0\nKIJEV, MOSKVA –\nUkrajinski predsednik Volodimir Zelenski zatražio je razgovore sa ruskim predsednikom Vladimirom Putinom o eskalaciji sukoba na istoku Ukrajine, ali još nije dobio odgovor, izjavila je danas portparolka ukrajinskog predsednika Julija Mendel.\nRusija je rasporedila više od 40.000 vojnika na istočnoj granici sa Ukrajinom, i više od 40.000 vojnika na Krimu, izjavila je Mendel, a prenosi agencija Rojters.\nZelenski će se, prema njenim rečima, uputiti u Pariz na razgovore o nagomilavanju ruskih trupa i eskalaciji sukoba u Donbasu.\n„Iz kabineta predsednika su zatraženi razgovori sa Vladimirom Putinom. Još nismo dobili odgovor, ali se nadamo da to nije odbijanje dijaloga“, rekla je portparolka Zelenskog.\nPortparol Kremlja Dmitrij Peskov izjavio je danas da nema informacije o bilo kakvom zahtevu Kijeva za razgovor između ruskog predsednika Vladimira Putina i njegovog ukrajinskog kolege Vladimira Zelenskog.\nU odgovoru na pitanje da li je Moskva primila takav zahtev, Peskov je odgovorio:\n„Ne, proteklih dana nisam video nijedan zahtev. Nisam upoznat s time da li je poslednjih dana bilo zahteva ovakve vrste“, rekao je Peskov novinarima, a prenosi ruska agencija Tass.\nIstovremeno je portparol pružio uveravanja da ruski predsednik „uvek ima nešto da kaže u vezi sa deeskalacijom tenzija i sprečavanjem potencijalnog rata“.\nRusija nikada nije predstavljala pretnju bilo kome\nPortparol Kremlja je naglasio da Rusija nikada nije predstavljala pretnju bilo kome ili se upuštala u agresivne akcije, prenosi ruska agencija Tass.\nUkrajina odbacila svoje građane koji govore ruski\nGrađane Ukrajine koji govore ruski odbacila je njihova država i Rusija smatra da je zaštita interesa tih ljudi prioritet, izjavio je danas Peskov.\nOn je istakao da je građanski rat u Ukrajini postao „velika tragedija za susede Ukrajine i celu Evropu“.\nKremlj se nada da će Kijev ispoljiti političku mudrost i da će zaustaviti provokativne akcije u regionu, rekao je Peskov.\n„Nadamo se da će Kijev ispoljiti političku mudrost, da situacija neće postati ozbiljnija i da će provokacije prestati“, poručio je predstavnik Kremlja Dmitrij Peskov, prenosi TASS.


Ne gledajte u vagu, gledajte u svoje telo, ono će vam ovim znacima pokazati da li je težina koju imate dobra ili nije...\n10.04.2019. - 15:00h\nIdealna kilaža je individualna stvar i svako bi morao samo da obrati pažnju uz koju težinu njegovo lice izgleda najlepše i tome prilagodi ishranu i vežbanje - ili se ugojiti ili smršati. Na primer, ako se samo gleda na obim struka, može da se dogodi da lice ne bude onako lepo kako bi moglo da bude.\nTakođe, ljudi prvo primećuju nečije lice, a struk tek kasnije, tvrde stručnjaci. Neki ljudi trebaće da izgube više kilograma da bi im lice zablistalo, a neki manje, a naučnici tvrde da je upravo to savršen pokazatelj zdravlja i idealnog indeksa telesne mase.\nDa bi žene bile privlačnije suprotnom polu trebale bi prosečno da izgube 6,3 kilograma, a muškarci 8,2 prema podacima o prosečnoj težini ljudi u zapadnim delovima sveta. Tada dolazi do promene u licu što će svi primetiti, tvrde naučnici Univerzoiteta u Torontu.\nUmesto mukotrpnih dijeta i vežbanja, više pažnje trebalo bi posvetiti obliku lica, odnosno izgubiti toliko kilograma koliko je potrebno da lice izgleda najlepše. Gubitak prevelikog broja kilograma, kao i dobijanja na težini, može da 'deformiše' lice, odnosno poružni ga.\nIstraživači su došli do zaključka da bi žene trebalo da imaju indeks telesne mase 23,8 da bi bile atraktivnije, a muškarci 25,9. Uz to, napomenuli su da su ženska lica mnogo osetljivija na promene od muških i da bi one trebalo više od muškaraca da paze da ne smršaju previše.\nkilažamerenje kilogramamršavljenjeidealna kilaža


HomeDRUŠTVOInstitut Batut: Do sada 12 potvrđenih slučajeva groznice Zapadnog Nila\nU Srbiji je, u ovogodišnjoj sezoni nadzora do danas, registrovano 12 potvrđenih obolevanja od groznice Zapadnog Nila, objavio je Institut za javno zdravlje Srbije „Dr Milan Jovanović Batut”.\nOboljenja su registrovana kod jedne osobe sa teritorije Srednjobanatskog okruga, kod po dve osobe sa područja grada Beograda, Južnobanatskog okruga i Sremskog okruga i njih pet sa teritorije Južnobačkog okruga.\nNa osnovu izveštaja Zavoda za biocide i medicinsku ekologiju od 6.septembra prisustvo genoma virusa Zapadnog Nila otkriveno je u domaćim komarcima Culex pipiens sa lokacija na teritoriji Pančeva, Novog Sada i Beograda, kao i na lokaciji Palić.\nNa osnovu izveštaja Uprave za veterinu, od 7. septembra, prisustvo genoma virusa Zapadnog Nila otkriveno je u tri divlje ptice. od kojih kod dve sa teritorije Južnobačkog i jedne sa područja Južnobanatskog okruga.\nSezona transmisije tog virusa u Srbiji uobičajeno traje od juna do novembra.\nInfekcija virusom Zapadnog Nila je zvanično prvi put registrovana u humanoj populaciji na teritoriji Srbije krajem jula 2012. a tokom sezone nadzora 2020. nisu prijavljeni slučajevi obolevanja,\nOd 2012. do 2020. godine registrovana su ukupno 1.032 slučaja groznice Zapadnog Nila.\n„U istom periodu beleži se i 98 smrtnih ishoda koji se mogu dovesti u vezu sa obolevanjem od groznice Zapadnog Nila“, navedeno je na sajtu Instituta „Batut“.


Upoznavanje sa lokalnim problemima i razvojnim projektima - Dnevni list Danas\nPočetna » Društvo » Upoznavanje sa lokalnim problemima i razvojnim projektima\nAmbasador Sjedinjenih Američki Država Majkl Kirbi posetio Novu Varoš\nUpoznavanje sa lokalnim problemima i razvojnim projektima\nAmbasador SAD u Srbiji Majkl Kirbi posetio je, u sredu, opštinu Nova Varoš i sa predsednikom Dimitrijem Paunovićem razgovarao o aktuelnoj ekonomsko – političkoj situaciji u ovom delu Srbije. Prva zvanična poseta predstavnika američke administracije zlatarskom kraju obeležena je radnim sastankom u zgradi SO, tokom kojeg su gosti i domaćini razmotrili modele eventualnog uspostavljanja čvršće saradnje.\n0Piše: R. Popović 21. novembra 2014. 18.12\n– U protekle dve godine zaposlili smo skoro 400 naših sugrađana, subvencijama podržali privrednike, poljoprivredne proizvođače i udruženja, dali snažan impuls ubrzanom razvoju turizma kroz značajna ulaganja na polju infrastrukture i promocije zlatarskog kraja, brinuli o porodici, deci, mladima… Situacija jeste znatno povoljnija nego 2012., ali nisam zadovoljan dinamikom kojom se stvari pokreću na bolje. Sputavaju nas brojne manjkavosti zakona i administrativne zavrzlame, zbog kojih, recimo, nemamo mehanizama da „raskatančimo“ fabrike koje zbog katastrofalne privatizacije ne rade više od deceniju i po, istakao je Paunović. Američki ambasador Kirbi složio se sa Paunovićem da je ekonomija ključna, kao i da se izlaz iz krize može postići delovanjem na više nivoa, od investicija u poljoprivredi do infrastrukture.\n– To što novovaroška uprava deluje na više nivoa je mnogo bolje i sigurnije, a i ekonomski zdravije, nego se fokusirati samo na jednu oblast. Razvoj ekonomije i nova radna mesta su potrebni i za održavanje ravnoteže u multinacionalnoj sredini kakva je i Nova Varoš, rekao je ambasador Kirbi koga su posebno interesovali potencijali zlatarskog kraja na polju energetike i namera lokalnih vlasti da realizuje projekat izgradnje gradskog postrojenja na bio- masu. „Pretpostavljam da su vam za ovu investiciju potrebna sredstva donatora i zato ću o ovom projektu obavestiti nemačkog ambasadora kako bi vam pomogao u kontaktima sa nemačkom razvojnom bankom koja finansira ovakve programe“, rekao je, između ostalog, američki ambasador.\nPored Nove Varoši Kirbi je posetio Prijepolje i Sjenicu. Sa čelnicima Prijepolja Kirbi je razgovarao o ekonomskim problemima ove sredine, a u Sjenici je upozorio da loša infrastruktura onemogućava razvoj sjeničkog kraja, naročito poljoprivrede koja ima veliki potencijal. Zbog loše infrastrukture investitori ne žele da ulažu u ovaj deo Srbije, poručio je ambasador SAD.


Govedarica: Ideja o referendumu su akti SNSD-a, a ne Narodne skupštine - Opcija\nGovedarica: Ideja o referendumu su akti SNSD-a, a ne Narodne skupštine\n10-09-2017 Politika, Vijesti\nPredsjednik SDS-a Vukota Govedarica izjavio je danas da ideja o mogućem održavanju referenduma o statusu Republike Srpske, čije održavanje u 2018. godini je odloženo, ne predstavlja akte Narodne skupštine Republike Srpske, nego SNSD-a.\n“Pošto se približava 2018. godina, a SNSD-ovi akti su definisali za tu godinu održavanje referenduma, odnosno statusa Republike Srpske u okviru BiH, predsjednik SNSD-a Milorad Dodik je svjestan tih svojih manipulacija i sada mora da nađe razloge zašto neće održati najavljeni referendum o nezavisnosti”, rekao je Govedarica.\nOn je istakao da ne postoji taj Srbin koji ne bi želio da svi Srbi žive u jednoj državi ali, nažalost, oni sami o tome ne odlučuju i to je “jasno i vrapcima na grani”.\n“Trenutno u Narodnoj skupštini Republike Srpske imamo dva referenduma koji su bili u jednoj od vrsta procedura – jedan koji nikada nije objavljen u Službenom glasniku, i koji je opet danas na neki način aktuelan makar u polemikama, i drugi čiji rezultati nikada nisu objavljeni u Službenom glasniku”, rekao je Govedarica.\nOn je ocijenio da Dodik, nažalost, “odgovornost za sve te svoje prevare želi da podijeli sa opozicijom, što samo govori o kakvoj prevarantskoj politici je riječ”.\n“Da li danas Republika Srpska ili Dodik kao njen predsjednik imaju podršku velikih sila po ovom pitanju – Rusije, Srbije, koje su u svakom momentu bile na stanovištu da treba podržati i da podržavaju Dejtonski mirovni sporazum”, upitao je Govedarica.\nOn kaže da je u pitanju “prevarantska politika” koju očigledno Dodik pokušava da gura u Republici Srpskoj nemajući nikakav osjećaj prema narodu.\n“To je jedna neodgovorna politika, a ja želim da se bavim odgovornim politikama. To znači da će SDS u svakom slučaju postaviti pitanje šta su posljedice oduka koje donosimo”, rekao je Govedarica.\nOn kaže da i Dodik i svi, nažalost, vrlo dobro znaju kakve posljedice ovakvih katastrofalnih odluka mogu da budu.\n“Zna i Dodik jako dobro, možda bolje nego svi mi zajedno, ali njega ne interesuje, nažalost, koliku će štetu napraviti narodu kada želi da ostvari neku vrstu ličnog ili političkog benefita”, smatra Govedarica.\nPredsjednik SNSD-a Milorad Dodik izjavio je da će ideja o mogućem održavanju referenduma o statusu Republike Srpske u 2018. godini biti razmatrana kasnije, ukoliko se ne stvore neki ekstremni uslovi za njegovo održavanje.\nDodik je rekao da SNSD, kao odgovorna politička partija, smatra da to pitanje treba kasnije razmatrati, cijeneći međunarodne okolnosti i jer je nemoguće izgraditi koncenzus sa SDS-om, PDP-om i NDP-om Dragana Čavića, koji ne žele samostalnost Republike Srpske.


PočetnaVestiSoftware/WebInternetTwitter bag slao korisničke DM-ove developerima više od godinu dana\n23.09.2018 14:07 | 0 Software/Web\nBag, koji je otkriven na Twitteru, potencijalno je omogućio neautorizovanim developerima da primaju direktne poruke (DM) od nekih korisnika, kao i zaštićene tvitove. Twitter je istakao da nije otkrio dokaze da su developeri zaista i primili ove podatke, niti veruje da su se ovakve informacije zloupotrebile.\nTwitter ističe da je manje od jednog procenta korisnika bilo pogođeno ovim problemom, ali kako servis ima preko 335 miliona aktivnih korisnika, to i dalje znači da je bag uticao na preko tri miliona ljudi. Kompanija je počela da obaveštava korisnike, koji su bili pod uticajam baga, putem svoje aplikacije i veb sajta.\nPogledajte još: Twitter se na dnevnom nivou bori protiv pola miliona botova\nKompanija ističe da je problem ispravila, nakon što je on otkriven 10. septembra. Takođe je otkriveno da je bag, koji je uticao na Account Activity API, bio aktivan od maja 2017. godine. API je developerima omogućavao da kreiraju alatke za poslovanja koje će komunucirati sa korisnicima, a bag je potom tu interakciju potencijalno mogao da šalje različitim developerima.


Novi Sad, 18. novembar 2019.\nEdukativni seminar pod nazivom „Tržište organske hrane u Vojvodini – mogućnost razvoja“, koji je održan u petakna Poljoprivrednom fakultetu u Novom Sadu, u organizaciji ove visokoobrazovne ustanove i Pokrajinskog sekretarijata za poljoprivredu, vodoprivredu i šumarstvo, imao je cilj da ukaže na šanse i značaj daljeg razvoja organske proizvodnje u Srbiji i Vojvodini, kako u pogledu prirodnih potencijala, tako i sa stanovišta isplativosti i marketinga.\nKrnjevo, 14. oktobar 2019.\nDvadesetak ambasadora iz evropskih zemalja, ali i sa drugih kontinenata bralo je u subotu grožđe na plantažama Vinarije "Radovanović" u Krnjevu. Oduševljeni su Šumadijom, a za vrhunska srpska vina imaju samo pohvale i zato će ih, obećavaju, preporučiti kupcima u svojim zemljama.\nODRŽAN TREĆI SAJAM POLJOPRIVREDE U JAŠI TOMIĆU\nJaša Tomić, 2. oktobar 2019.\nTreći Sajam poljoprivrede Jaša Tomić održan je u nedelju, 29. septembra, u realizaciji Turističke organizacije opštine Sečanj i portala NMR Info Jaša Tomić, a pod pokroviteljstvom Pokrajinskog sekretarijata za poljoprivredu, vodoprivredu i šumarstvo i opštine Sečanj. Po rečima Miljane Milošević, direktorce Turističke organizacije opštine Sečanj, ovaj događaj je izuzetno važan kako za opštinu Sečanj, tako i za ceo srednji Banat.\n10 GODINA RADA NACIONALNOG UDRUŽENJA ZA RAZVOJ ORGANSKE PROIZVODNJE “SERBIA ORGANIKA”\nBeograd, 25. septembar 2019.\nSanad, 23. septembar 2019\nVojvođanski odgajivači ovaca kada god se sretnu sabiraju utiske i razmenjuju iskustva, pa je tako bilo i na nedavnoj izložbi ovaca svih rasa koju je priredilo Udruženje ovčara “Čokanska cigaja” iz Sanada, u čokanskoj opštini.\nPredsednik Udruženja ovčara “Bikara” iz Vrbasa Vladimir Kankaraš ističe da imaju dobra stada i kvalitetna priplodna grla, zadovoljni su visinom državnih subvencija, ali je zajednička poruka stočara državnim organima da treba ubrzati isplatu podsticajnih sredstava.\nODRŽANA TRAKTORIJADA U BANATSKOM NOVOM SELU\nBanatsko Novo Selo, 16. septembar 2019.\nNovoseljanski ratari, pri kraju žetve suncokreta, okupili su se na „Traktorijadi” da bi razmenili utiske o prilikama u agraru i da bi videli ponudu mehanizacije. Posebna atrakcija je i ove godine bila vuča traktora snagom ljudi.\nAko je poseta ovoj priredbi merilo rasploženja ratara, onda njima nije dobro, pa smo i pokušali među posetiocima da čujemo u razgovoru i iz prikrajka vođene divane.\nŽarkovac, 16. septembar 2019.\nPokrajinski sekretar za poljoprivredu, vodoprivredu i šumarstvo dr Vuk Radojević otvorio je u nedelju, drugi po redu, Sajam svinjarstva u Žarkovcu na području opštine Ruma, gde su se predstavili izlagači najprestižnijih farmi svinja u Srbiji, savremene svinjarske opreme i stočne hrane. Sajamska priredba protekla je bez svinja zbog afričke svinjske kuge koja se pojavila na teritoriji Banata, u Srpskom Itebeju.\nIrig, 16. septembar 2019.\nPokrajinski sekretar za poljoprivredu, vodoprivredu i šumarstvo dr Vuk Radojević je otvorio u petak, na iriškom Ribarskom trgu, ovogodišnje - 27. po redu „Pudarske dane“.


predsednik Skupštine : Južne vesti\nOpština Surdulica: Rezime 2019. uz stranačko saopštenje i slike sa veselja\n12:27, 2. 1. 2020.\nGosti iznenađenja na proslavi za zaposlene u Opštini Surdulica bili su pevači Marinko i Marko Rokvić, saopštili su iz Opštine uz ocenu o velikom zadovoljstvu svih prisutnih, ali je zvanični opštinski mejl stigao sa stranačke adrese - iz surduličkog odbora Socijalističke partije Srbije. Predsednik Skupštine opštine Novica Tončev, sa mejl adrese SPS-a u čijem je predsedništvu, pobrojao je rezultate na nestranačkoj funkciji i istakao da su "zadovoljni građani merilo i pokazatelj uspešnog rada".\nPare iz budžeta Medveđe za udruženja bivšeg predsednika parlamenta\n09:17, 29. 10. 2018.\nZbog toga što je Milisav Miletić u isto vreme obavljao poslove predsednika Skupštine opštine Medveđa i bio zastupnik Udruženja pčelara i Udruženja boraca NOR-a, kojima je iz opštinskog budžet dodeljeno ukupno 240.000 dinara, a o sukobu interesa nije obavestio Agenciju za borbu protiv korupcije, ona je donela rešenje kojim se Miletić upozorava da je prekršio Zakon.\n11:33, 20. 6. 2018.\nMilan Stevanović iz Socijalističke partije Srbije novi je predsednik Skupštine opštine Medveđa. Na ovu poziciju zamenio je Milisava Miletića koji je podneo ostavku.


Selaković: Srbiji važna podrška Nemačke, posebno u procesu pristupanja EU - Izazov\nRadio-televizija Srbije\t 2. marta 2021. 22:21\nMinistar Selaković, koji će naredna dva dana boraviti u poseti Berlinu, u intervjuu za Zidojče cajtung, kaže da je podrška Nemačke veoma važna za Srbiju, posebno u procesu pristupanja EU.\nKada je reč o normalizaciji odnosa sa Prištinom, Selaković je istakao da je Beograd preduzeo mnogo koraka, sproveo sve obaveze iz Briselskog sporazuma iz 2013. godine, a i dalje čeka da Priština sprovede svoju obavezu – formiranje Zajednice srpskih opština.\n"Podržavamo ulogu specijalnog izaslanika EU Miroslava Lajčaka. Iskreno, verujemo da jedino rešenje takvog pitanja može biti samo kompromis. A održivi kompromis se ne može sastojati u tome da jedna strana daje sve, a druga ništa", poručio je Selaković.\n"Ja ne vidim kompromis u jednom takvom okviru. Znam da Berlin smatra Kosovo suverenom državom. Ali Beograd nema takvo stanovište. Kao ni Madrid, Atina, Bratislava, Nikozija i Bukurešt. Moramo naći rešenje koje je održivo i prihvatljivo", naglasio je šef srpske diplomatije.\n"Želim da vidim Jugoistočnu Evropu kao deo ujedinjene Evrope. Mirni region iz kojeg ljudi ne emigriraju u druge zemlje. Predsednik Srbije pokrenuo je regionalnu inicijativu ‘Mini-Šengen’ sa šefovima vlada Albanije i Severne Makedonije. Ekonomska integracija takođe dovodi do popuštanja tenzija. Ako bi Brisel pokazao znatno više političke volje i interesovanja za dobrobit građana i integraciju regiona u Evropsku uniju, tada bi se mnoge trenutno teške kontroverze rešile mnogo lakše", rekao je Selaković.\nO vakcinaciji i zašto je izabrao Sinofarm vakcinu\nZidojče cajtung posebno je interesovao i proces vakcinacije, pa je na pitanje da li se vakcinisao, Selaković odgovorio da je drugu dozu vakcine primio pre 18 dana, te da je jedan od 1,45 miliona srpskih građana koji su se vakcinisali protiv koronavirusa.\nSelaković je rekao da je njegovo iskustvo sa vakcinacijom apsolutno pozitivno i da nije imao nuspojave.\nIstakao je da je ponosan na svoju zemlju koja je građanima omogućila da biraju između četiri vakcine – dve sa zapada, Fajzer-Biontek i Astra Zeneka, i dve sa istoka, Sputnjik V i Sinofarm.\nUkazao je da je on odabrao kinesku, Sinofarm vakcinu, mada bi, dodaje, uzeo bilo koju od ostale tri.\n"Odabrao sam Sinofarm, jer znam da su mnogi drugi građani odabrali ovu vakcinu i zato što su mi lekari rekli da je to na klasičan način proizvedena vakcina koja pruža dugoročnu zaštitu", objasnio je Selaković.\n"Baš kao na početku pandemije, kada smo od naših kineskih prijatelja dobili respiratore. Mi smo mala zemlja, siromašna. Kada se nađete u nevolji, morate naći najbolje načine da spasite ljudske živote. Mi ostajemo na evropskom putu i to je naš osnovni spoljnopolitički prioritet, koji se nije menjao više od 20 godina", ukazao je Selaković.\n"Pripadamo evropskom kulturnom prostoru"\nSelaković je podvukao da Srbija teži ka članstvu u EU i da su sve reforme koje su započete poslednjih godina usmerene ka tome.\n"Pripadamo evropskom kulturnom prostoru. Prva smo država Zapadnog Balkana koja je prihvatila novu metodologiju EK za proces proširenja", podsetio je Selaković.\nUpitan za izveštaj o Srbiji, u kojem Evropska komisija navodi napredak, ali i nedostatke, kao, na primer, da u zemlji trenutno nema efikasne opozicije, jer su mnoge stranke bojkotovale poslednje izbore, Selaković je rekao da se u velikoj meri slaže sa izveštajem, ali i da se ne bi složio u nekoliko tačaka.\nNa izjavu predsednice EK Ursule fon der Lajen da je Zapadni Balkan deo Evrope, a ne samo usputna stanica na "Putu svile", Selaković je rekao da kritike kineskih investicija u Srbiji ponekad dolaze iz zemalja čiji je obim trgovine sa Kinom nekoliko hiljada puta veći.\n"Tražimo najbolje načine da ljudima ovde pružimo uslove da ostanu u Srbiji i izdržavaju svoje porodice. To nije ništa što bi bilo u suprotnosti sa našom evropskom orijentacijom. Težimo ka punopravnom članstvu u EU. To znaju i naše kolege u Moskvi i Pekingu", naglasio je ministar.\n"Nemački investitori zapošljavaju skoro 70.000 ljudi u Srbiji, težimo brojki od 100.000"\nStrane direktne investicije su se, prema njegovim rečima, znatno povećale i samo u prošloj godini Srbija je privukla oko tri milijarde evra investicija.\nNa pitanje da li će sa ministrom spoljnih poslova Nemačke razgovarati i o tome kako migracija visokokvalifikovanih lekara i bolničara u Nemačku utiče na Srbiju, Selaković je rekao da nije srećan što se toliko lekara i bolničara odselilo, ali je dodao da je to sudbina koju dele i države članice EU u regionu.\nNa konstataciju da je centralni slogan predizborne kampanje vladajuće SNS bio "Za našu decu" i pitanje šta je do sada postignuto za njih, šef srpske diplomatije je rekao da jedan intervju nije dovoljan da se sve nabroji.\n"Mnogo ulažemo u infrastrukturu, u poslednjih sedam godina napravili smo više kilometara auto-puteva nego u prethodnih 40 godina, u roku od godinu dana imaćemo u izgradnji najmanje sedam novih auto-puteva. Ja sam u poslednje četiri godine dobio troje dece. Naša motivacija je da učinimo nešto za generacije koje dolaze, a bavimo se i najtežim pitanjima, poput procesa normalizacije između Beograda i Prištine. Spremni smo da ostavimo svojoj deci zemlju bez takvih problema", zaključio je Selaković.


Sarti - Lotos Travel\nPotpuno novi apartmani Ahileas nalaze se u starom mirnom delu Sartija na oko 240m od mora. U ponudi su petokrevetni prostrani apartmani (40m2) u visokom prizemlju.\nNalazi se na oko 390m od mora, sa uređenim dvorištem sa roštiljem, parkingom i manjim dečijim igralištem. Studiji su smešteni na prizemlju i na 1. spratu.\nAkis New predstavlja novi blok poznate kuće Akis, na oko 420m od mora, sa uređenim dvorištem sa roštiljem, parkingom i manjim dečijim igralištem.\nNalazi se u starom delu Sartija, na oko 290m od mora, na uzvišenju blizu crkve. U ponudi su prostrani studiji za 2-4 osobe kao i family room za do 6 osoba. Smeštaj je na nivou visokog prizemlja, prvog i drugog sprata.


GUVERNER ALEKSANDRIJE SAOPŠTIO: Sarađivaćemo sa SRBIJOM u deset važnih oblasti! | Happy BSC portal\n-Na sastancima u Novom Sadu, u Ministarstvu privrede...otvorili smo vrata za nove investicije i nova ulaganja, razvoj ekonomije i privrede- rekao je El Šerif i naglasio da je važno da obe zemlje rade na jačanju investicionog polja.\nPredsednik aleksandrijske Privredne komore Ahmed Elvakil rekao je da su u delegaciji koja je iz Egipta stigla u Srbiju, značajni biznismeni koji mogu da "namirišu prostor za najbolju saradnju" i da su videli brojne mogućnosti, ne samo na polju trgovinske razmene već i njihovog ulaska na evropsko, odnosno Srbije na afričko tržište.\nAmbasador Amr Alguvejli naveo je da prostor postoji i za saradnju na infrastruktrnim projektima - izgradnji puteva i urbanom razvoju.\n-Smatram da je Srbija na ovom polju broj jedan i da zato treba da obnovimo saradnju na graditeljskim projektima- rekao je El Šerif.


Uskoro digitalizacija bioskopa Dvorane KCB - Dan u Beogradu\nNaslovna » BG servis » Uskoro digitalizacija bioskopa Dvorane KCB\nAh Neša 20. januar 2012. BG servis Postavite komentar\nBioskop Dvorane Kulturnog centra Beograda uskoro će dobiti digitalizovanu projekcionu opremu, čiju nabavku je sufinansirao grad Beograd.\nReč je o jedinom aktivnom bioskopu u gradu koji nije digitalizovan, podsetila je gradska sekretarka za kulturu Ivana Avžner. Ona je dodala da je to jedini programski profilisan bioskop, koji kontinuirano i svakodnevno prikazuje filmove visokog umetničkog kvaliteta, a ujedno je i organizator ili suorganizator najznačajnijih filmskih festivala u Beogradu.\n– Sasvim je izvesno da je budućnost produkcije i prikazivanja filmova u svetu okrenuta digitalnoj tehnologiji, te Dvorana KCB kakva je danas nema nikakvih mogućnosti da opstane u zahtevnoj kinematografskoj utakmici – ukazala je sekretarka za kulturu.\nCentar je za nabavku digitalne opreme aplicirao kod Evropskog fonda za podršku koprodukcije i distribucije kreativnih kinematografskih i audiovizuelnih dela pri Savetu Evrope (Eurimaž). Centru je, pored još pet bioskopa u Evropi, odobrena donacija u vrednosti od 20.000 evra, u dinarskoj protivvrednosti. Ostatak potrebnih sredstava donirali su, pored grada Beograda, Ministrastvo kulture Republike Srbije i opština Stari grad. (Beoinfo)\nTagovibg servis bioskop dvorana kcb\nPrethodni Priče o Beogradu: Kaja, Beograd i dobri Amerikanac\nSledeći Star Wars epizoda I: Fantomska pretnja 3D


Engel i Kurti: SAD i EU koordinirano jedino mogu garantovati napredak na Balkanu\nAljbin Kurti, premijer Kosova na dužnosti i Eliot Engel, predsednik Komiteta za spoljne poslove američkog Predstavničkog doma. Ilustracija sa Kurtijevog Tviter naloga od 24. aprila 2020.\nPremijer Kosova na dužnosti Aljbin Kurti (Albin Kurti) objavio je večeras (24. april) da mu je Eliot Engel, predsednik Komiteta za spoljne poslove američkog Predstavničkog doma, u telefonskom razgovoru preneo zabrinutost zbog trenutne pozicije koju su SAD zauzele prema Kosovu.\n“Naglasili smo važnost koordiniranih prekoatlantskih odnosa između SAD i EU kao jedinog načina da se garantuje mir, demokratija i napredak u regiji Zapadnog Balkana”, napisao je Kurti na Tviteru, uz naznaku da su dvojica sagovornika razmenili i mišljenja o situaciji nastaloj u obe zemlje nakon proglašenja pandemije COVID-19.\nNavodeći da se Engel poslednje tri decenije bavi balkanskim prilikama, Kurti dodaje da mu se posebno zahvalio na posvećenosti koju neguje prema Kosovu i narodu Kosova.\nKurti i Engel razgovarali su dan nakon što je Demokratski savez Kosova (DSK), koji je u februaru podržao Kurtijev izbor za premijera a u martu njegovu smenu, za njegovog naslednika na čelu Vlade Kosova predložio Avdulaha Hotija (Avdullah). Hoti je bio Kurtijev zamenik na mestu premijera, ali ga je Kurti razrešio te dužnosti nakon izglasavanja nepoverenja Vladi 25. marta.\nVrh DSK predlaže Hotija za budućeg premijera Kosova\nInače, Kurti je pre četiri dana izneo tvrdnju da je specijalni izaslanik američkog predsednika za dijalog Kosova i Srbije, ambasador Ričard Grenel (Richard Grenell) direktno uključen u aktuelnu političku krizu na Kosovu.\nUz posredovanje Grenela, Srbija i Kosovo su polovinom februara potpisali sporazum o autoputu i železnici, a nešto ranije krajem januara o obnovi letova između glavnih gradova Prištine i Beograda.\nPodsetimo, pre jedanaest dana Engel i američki senator Bob Menendez izrazili su zabrinutost zbog uloge SAD u pregovaračkom procesu između Kosova i Srbije u zajedničkom pismu koje su prosledili američkom državnom sekretaru Majku Pompeu (Mike Pompeo).\nTu su pozvali administraciju Donalda Trampa (Donald Trump) da nastavi diplomatsku podršku za rešenje sukoba između Kosova i Srbije na način koji je korektan za obe zemlje i u skladu sa američkim zakonom i dugogodišnjom politikom.\nObjašnjavajući svoj stav, navode da se, kako su se izrazili, manjkavost ambicija Trampove administracije za uspostavljanje ravnoteže Beograda i Prištine događa u kontekstu u kojem Srbija produbljuje veze s Moskvom i to povećavanjem uvoza ruskog naoružanja.\nEngel i Menedez u pismu Pompeu: Zašto Srbiji nisu uvedene sankcije SAD?\nDodaju da američko zakonodavstvo u tom slučaju predviđa mogućnost sankcija.\n"U svom odgovoru, obavestite nas zašto Uprava nije uvela te sankcije", navodi se izimeđu ostalog u pismu Pompeu.\nDo ovog trenutka nije poznato da li su Engel i Menendez dobili odgovor od Pompea.


Kalin: Svijet mora naučiti lekciju genocida u Srebrenici\nNaslovnica NAJNOVIJE Svijet Kalin: Svijet mora naučiti lekciju genocida u Srebrenici\nTurska, BiH, Šam – Kalin: Svijet mora naučiti lekciju genocida u Srebrenici ili će slične tragedije biti nastavljene u Siriji\nGlasnogovornik predsjednika Republike Turske Ibrahim Kalin izjavio je da se globalno društvo mora prisjetiti kako je duboka tišina i pasivnost dovela do stravičnog masakra u Srebrenici, jer će se u suprotnom slične stvari ponavljati i sada u Siriji.\nPortparol Ureda predsjednika Turske je u listu „Daily Sabah“ objavio kolumnu pod naslovom „Od Srebrenice do Sirije: Nenaučene lekcije“, a u tekstu je naglasio kako se genocid u Srebrenici desio pred očima Ujedinjenih nacija i cijelog svijeta, baš kao što se i sada dešava tragedija u Siriji.\nIstičući kako je do genocida i ubijanja više od 8.000 Bošnjaka u Srebrenici došlo zbog ogromnog neuspjeha i neefikasnosti međunarodnog sistema, Kalin je kazao da se genocid u Srebrenici ni po čemu ne razlikuje od genocida koji su njemački nacisti tokom Drugog svjetskog rata izvršili nad Jevrejima.\n„Slične tragedije se dešavaju i sada u Siriji u kojoj rat traje već šestu godinu, a međunarodni sistem, UN, Evropa, SAD i ostatak svijeta ponovo dozvoljava da mu se to dešava pred očima. Neuspješnost međunarodnog sistema da zaustavi rat, državni teror i stradanje i patnju ljudi je stvar koja povezuje rat u Siriji i ono što se desilo u Srebrenici i Bosni, a što je bio najveći masakr u srcu Evrope nakon Drugog svjetskog rata“, kazao je Kalin.\nKalin je podsjetio i da se genocid u Srebrenici desio na području koje je bilo proglašeno sigurnom enklavom UN-a i kako su muškarci odvajani od njihovih porodica i ubijani s ciljem istrebljenja bosanskih muslimana.\n„Francuski general Philippe Morillon je civilima koji su pobjegli u Srebrenicu kazao da su tu sigurni i da ih UN nikada neće napustiti. U isto vrijeme, lider bosanskih Srba Radovan Karadžić je u srpskoj skupštini kazao da će u Srebrenici biti krvi do koljena kada srpske snage uđu u grad. Bilo je kako je Karadžić kazao“, napisao je Kalin i dodao da su se u evropskim prijestolnicama srpski politički lideri ležerno rukovali sa evropskim i američkim liderima dok su srpske snage provodile svoj jasni plan u Srebrenici i ostatku Bosne i Hercegovine.\nKalin dalje ističe da je svima jasno da su obavještajne službe najmanje dvije od pet stalnih članica Vijeća sigurnosti UN-a znale da će srpska vojska ubiti sve civile koji su u sigurnoj zoni UN-a, te je dodao da su i pripadnici misije UN-a mjesec i dva prije genocida u Srebrenici upozoravali na moguće stravične zločine, ali da su u UN-u i ta upozorenja zanemarena.\n„Kao posljedica te pasivnosti se desio stravični genocid i ispisana je najtamnija stranica historije moderne Evrope koji ne smiju nikada sići sa uma Evrope, UN-a i cijelog svijeta“, kazao je Kalin.\nPostavljajući pitanje da li je svijet naučio potrebnu lekciju iz Srebrenice, Kalin je kazao da sukobi i zločini koji su se u svijetu desili od tada do sada nameću negativan odgovor. Dodao je da je upitno da li se može pozitivno odgovoriti i na pitanje da li su za stravične zločine izvedeni pred lice pravde. Podsjetio je da je Slobodan Milošević umro u zatvoru prije presude, da je Karadžić osuđen, a da se čeka presuda i Ratku Mladiću.\n„Možda pravda na kraju i dođe na svoje, ali ključna srebrenička lekcija iz morala i politike koju svijet mora naučiti jeste da uspostavi mehanizme da se takvi stravični zločini više nikada i nigdje ne ponove“, poručio je Kalin.\nU nastavku kolumne Kalin ističe da se nakon dvije decenije od srebrenikog genocida i danas slični zločini dešavaju u Siriji u kojoj režim predsjednika Bashara al-Assada krši sve međunarodne propise i sporazume i čini ratne zločine i zločine protiv čovječnosti u kojima su ubijene hiljade ljudi.\n„Međunarodni sistem koji bi trebao štiti civile zbog očuvanja političkih ravnoteža nijemo promatra i ne zauzima stav nasuprot patnje i otvorene prijetnje nestanka sirijskog naroda. Sve međunarodne institucije, od UN-a do NATO-a, u Siriji ponavljaju greške koje su činili i u Bosni. Dok traju beskonačne inicijative i pregovori o scenariju zaustavljanja rata u Siriji, na poprištu tog rata se jedan narod ubija i jedna država ruši“, kazao je Kalin.\n„Da je međunarodni sistem 90-ih godina prošlog stoljeća imao drugačije smjernice i poteze u Srebrenici i ostatku Bosne i Hercegovine su se mogli spasiti mnogi ljudski životi. Slična tragedija sada se dešava u Siriji. Koliko još ljudi treba da umre da bismo mogli čiste savjesti reći da smo naučili jednu ili dvije lekcije iz genocida koji se u Srebrenici desio prije dvije decenije“, zaključio je Kalin.


Prevodi imaju svoju svrhu i upotrebnu vrednost tek onda kada su dokumenta i tekstovi pravilno i dosledno prevedeni i istovetni sa originalnom dokumentacijom.\nNepotpuni i netačni prevodi mogu prouzrokovati negativne posledice i veće troškove za Vas. Odlučujuće je da se prilikom prevodilačkog rada tekst prevede jezički pravilno i razumljivo. Zbog toga prevodjenje treba poveriti profesionalnim prevodiocima. Na taj način štedite i vreme i novac!\nOsim kvaliteta prevoda, naš rad karakteriše i brzina pružene usluge. Strogo poštujemo dogovorene rokove u okviru kojih Vam je potreban prevod i brzinu obavljanja posla prilagodjavamo Vašim potrebama.\nU prevodilaštvu se cene prevoda određuju za jednu autorsku stranicu, koju čine 1800 karaktera sa razmakom, što se izračunava kompjuterski. Procena vrednosti prevoda na osnovu originalnog teksta koji treba da se prevede je približna, jer se konačna cena prevoda temelji na ukupnom broju karaktera u prevedenom dokumentu. Ukupan broj karaktera deli se sa 1800 i na taj način se dobija broj prevedenih autorskih stranica koji služi za obračun.


Gradska opština Palilula obeležila svoju slavu - JUGPRESS\nGradska opština Palilula obeležila svoju slavu\nGradska opština Palilula je obeležila svoju slavu, Sabor srpskih svetitelja u crkvi Svetog Nikole\n*Ovo je vreme kada postavljamo ciljeve koje treba da ispunimo, ali ti ciljevi moraju da budu realni kako bi se i ostvarili, kazao je Bratislav Vučković, predsednik GO Palilula\nGradska opština Palilula je obeležila svoju slavu, Sabor srpskih svetitelja u crkvi Svetog Nikole. Proslavi su prisustvovale brojne zvanice iz javnog, kulturnog i političkog života grada Niša. Predsednik GO Palilula Bratislav Vučković je sa sa domaćinom slave Aleksandrom Ždrale i sveštenstvom ovog hrama presekao slavski kolač, a sečenju kolača je prisustvovao o predsednik Skupštine grada Niša Boban Džunić.\n‘’Ovo je vreme kada postavljamo ciljeve koje treba da ispunimo, ali ti ciljevi moraju da budu realni kako bi se i ostvarili. Moramo da budemo realni, opština Palilula ima velike probleme kao jedna od najrazuđenijih opština u gradu. Potrebno je puno rada, velike nas obaveze očekuju. Već smo krenuli sa uređenjem prostora pored same železničke pruge, a pred nama je i sređivanje Starog groblja koje je deo istorije našeg grada. Groblje se se prostire na 14 hektara i u samom je centru grada i ne možemo da kažemo da to neko drugi treba da uradi. To moramo da uradimo mi. Pokrenućemo inicijativu da taj prostor konačno dobije uređen izgled, a da li će biti memorijalni park ili će ući u program redovnog održavanja to je sada drugo pitanje’’- kazao je Bratislav Vučković.\n‘’Mnogi centralni delovi Palilule nemaju izgrađenu kanalizacijunu mrežu, a da ne govorimo o okolnim selima i to je problem koji moramo što hitnije da rešavamo, ali građani moraju da budu svesni i toga da je to ne može da se reši za nekoliko dana’’- kazao je Vučković.


Gerontološki centar Jagodina nije prepoznatljiv samo po tome da ima korisnike iz dalekog Priboja i Užica, već se u ovoj ustanovi zaposleni hvale da imaju 11 korisnika koji su u desetoj deceniji svog života.\n„Kvalitet vremena koji korisnici provode u našoj ustanovi je ključni razlog zbog kojeg imaju dugovečnu i lepu starost. U tom smislu naši korisnici su pod dvadesetčetvoročasovnim zdravstvenim nadzorom i negom, o njima neprestano brinu negovatelji i medicinsko osoblje“, kaže u svojoj kratkoj izjavi direktor ove ustanove Milan Stojanović i dodaje da GC Jagodina ima izvanrednu saradnju sa resornim ministarstvom.\nUz pomoć resornog ministarstva obezbeđena su sredstva za nabavku SOS signalizacije u celom domu, kao i krevete za zavisne i nezavisne korisnike što je u velikoj meri uticalo na podizanje bezbednosti korisnika i na kvalitet njihovog života, piše Komentarpress.net.\n„Imali smo korisnika koji je u našem domu proslavio devedesetdeveti rođendan. Bićemo najsrećniji, kada naše osoblje bude nekom od naših korisnika glasilo 100 rođendanskih svećica“, zaključuje Stojanović.\nU gerontološkom centru u Jagodini već godinama unazad su maksimalno popunjeni kapaciteti, a korisnici dolaze i iz Vojvodine.


Partizan je na stadionu Obilića pobedio Rad sa 4:1 u 21. kolu Superlige Srbije.\n"Ja sam se nadao da sam neke stvari u klubu doveo u red, ali sam se očigledno prevario jer rival nije respektovan ni na terenu ni van njega, a reč 'respekt' stoji već sedam godina u svlačionici, prema rivalu, medijima, protivnicima i svima", rekao je finansijer Rada.\nStojić je dodao da je njegov klub poslao izvinjenje Partizanu i treneru tog kluba Avramu Grantu zbog spornog SMS-a koji je doskorašnji portparol "građevinara" Vladimir Savić poslao novinarima kada ih je pozivao na konferenciju za medije pre meča.\nU spornom SMS-u navodi se rečenica: "Da li će legenda Milvola postati šesta 'Zvezdina zvezda'". Londonski Vest Hem je sa Grantom na čelu ispao iz lige, što je obradovalo navijače rivalskog Milvola.\nStojić je rekao da je Rad poslao izvinjenje Partizanu i Grantu posle onoga što je uradio Savić. "On je smenjen sat vremena pošto sam saznao šta je uradio".\nPrvi čovek Rada je po završetku Grantovog obraćanju novinarima posle meča prišao izraelskom treneru, pružio mu ruku i poželeo mu sreću.


Rast cena materijala u građevinskom sektoru posledica je više faktora - GRENEF\nZa razliku od prošle godine kada su cene građevinskog materijala mirovale ili čak išle naniže, od početka 2021. beleže se značajna poskupljenja. Poskupele su gotovo sve vrste materijala i još uvek se ne zna kada će se situacija stabilizovati.\nRast cena materijala u građevinskom sektoru posledice je više faktora\nO ovoj temi razgovarali smo i sa Predragom Vasiljevićem, direktorom prodaje u kompaniji REHAU Srbija – divizija za prozore i vrata. Kako se kompanija REHAU nosi sa trenutnom situacijom, pročitajte u nastavku.\nRast cena materijala u građevinskom sektoru posledica je više faktora. Sa jedne strane, smanjene proizvodnje u prethodnoj godini usled uticaja Covida, a sa druge strane povećanje potražnje u 2021. Nedostatak materijala po mom mišljenju odrazio se na sve oblasti građevinarstva, pa samim tim i na našu branšu.\nREHAU kompanija uspešno se nosi sa nedostatkom materijala, uz neznatno produžene rokove isporuke. Moram da istaknem da nam je posebno drago što naši partneri imaju razumevanja za trenutnu situaciju, te da i oni zajedno sa nama pronalaze optimalne načine funkcionisanja u ovim izmenjenim uslovima poslovanja.


ŠKODA AUTO je bez problema nastavila svoje rekordne rezultate iz 2017godine: u januaru, češki proizvođač automobila isporučio je103.800 vozila kupcima širom sveta, tj. 10,7% više nego u istom periodu prošle godine (januar 2017: 93.800), a više nego u bilo kojem prethodnom januaru. ŠKODA modeli su posebno traženi u Evropi (+ 13,7%), Rusiji (+ 26%) i Indiji (+ 13,8%). Novi SUV modeli KODIAK i KAROK dali su značajan doprinos uspehu.\nŠkoda je ostvarila dinamičan početak u Novoj godinu. Sve veća potražnja za našim vozilima dokazuje da smo u odličnoj poziciji sa našim trenutnim spektrom modela, kaže Alain Favei, član Upravnog odbora u Škoda Auto kompaniji za prodaju i marketing. U januaru ove godine prodajne brojke pokazuju, da je potražnja za našim proizvodima i dalje velika. Naši novi proizvodi, koje ćemo predstaviti u Ženevi u martu, će nam dati dodatni podsticaj za razvoj - na primer, sveobuhvatno modernizovana ŠKODA FABIA.


Vaspitači na protestu ispred ministarstva i Vlade: Nismo vas tako vaspitale\nVesti Autor:nova.rs, N1 Beograd14. feb. 202214:41 > 15:5410 komentara\nProtest vaspitača, koji je organizovao Samostalni sindikat predškolskog vaspitanja i obrazovanja završen je ispred zgrade Vlade Srbije. Okupljeni su zatražili hitno usvajanje niza zahteva, a ranije su pozvali građane na solidarnost, tražeći podršku koja im je neophodna.\nPrema procenama reportera Nova.rs, na skupu je bilo oko 500 sindikalaca, koji su se najpre okupili ispred zgrade Ministarstva prosvete, nakon čega su se uputili ka Vladi Srbije. Nosili su transparente „Nismo vas tako vaspitale“ i poručili da imaju 2,5 puta manje plate od proseka.\n"Radna grupa za predškolsko obrazovanje je prestala rad 2019. godine. Od tada su se članovi grupe sastali još tri puta, na inicijativu našeg Sindikata. Pokrenula je i rešila neke od problema u predškolstvu, na čemu smo zahvalni, ali kao što se iz zahteva vidi, mnogi problemi još stoje, sporo se rešavaju , a neki novi se otvaraju. Zato zahtevamo ponovo aktiviranje Radne grupe za predškolsko obrazovanje", navodi se u ranijem saopštenju.


Veliki protest u Tirani: Rama, odlazi, Albaniji potrebna antimafijaška vlada - 27.01.2018, Sputnik Srbija\nU Tirani je danas održan protest albanske opozicije sa kojeg je lider Demokratske partije Albanije Ljuljzim Baša poručio premijeru Ediju Rami da treba da ode sa... 27.01.2018, Sputnik Srbija\nvesti, svet, albanija, ljuljzim baša, balkanske igre bez granica, region\n18:35 27.01.2018 (Osveženo: 03:46 26.08.2021)\n© AP Photo / Visar KryeziuLider albanske opozicije Ljuljzim Baša\nPrema procenama lokalnih medija na mitingu, koji je okončan mirno nakon govora opozicionih lidera, bilo je oko 10.000 ljudi, opozicione stranke tvrde da je bilo između 200.000 i 300.000 demonstranata, a policija je odbila da iznese procene.\n„U ime vas, u ime svih Albanaca i opozicije tražimo da Edi Rama i njegova nelegalna vlada odu“, rekao je Baša.\nOn je pozvao na uspostavljanje „antimafijaške vlade koja će se boriti protiv organizovanog kriminala, pokrenuti dalje pravosudnu reformu u skladu s Ustavom i pripremti (zemlju) za održavanje slobodnih i pravednih izbora“.\nVeći deo Tirane danas je bio blokiran pošto su opozicione demokrate najavile da će protest trajati oko četiri sata.\nSkup je obezbeđivalo više od 1.500 policajaca, veći deo policijskih snaga je bio pod punom opremom za razbijanje demonstracija, a bile su primetne takođe pojačane kontrole, kao i vodeni topovi na ulicama.\nBaša je ranije saopštio da su nezadovoljstvo trenutnom situacijom u zemlji i povezanost države sa organizovanim kriminalom glavni razlozi za mirne proteste.\nAmbasada SAD u Tirani izdala je saopštenje u kom je preporučila da se izbegava maršruta protesta, kao i zadržavanje na većini trgova u gradu.


Ogroman pad prodaje automobila u Njemačkoj, jedan tip vozila postao je popularan – Fokus.ba\nSvijetla tačka je rast popularnosti električnih automobila.\nU Njemačkoj su u 2020. registrovana oko 2,92 miliona novih auta, što je 19 posto manje nego u 2019, pokazuje izvještaj Udruženja automobilske industrije (VDA).\n“Očekujemo oporavak njemačkog tržišta automobila 2021. Međutim, vrlo visok nivo prije koronavirusa vjerovatno neće biti dostignut”, smatra predsjednica VDA Hildegard Miler.\nPoslednji put je prodaja značajnije pala još 2010, kada je vlada ugasila veliki program podsticaja vozačima da zamijene stare automobile novim.\nUprkos oštrom padu u cijeloj godini, u decembru je broj registrovanih novih automobila porastao 10 posto na godišnjem nivou, uz registrovana 311.394 nova vozila, izveštava VDA.\nMnogi kupci kupili su auta krajem godine kako bi imali koristi od privremenog smanjenja PDV-a, rekao je Rajnhard Zirpel, predsjednik Udruženja međunarodnih proizvođača motornih vozila (VDIK). Niža poreska stopa bila je na snazi do 31. decembra kao dio vladinih napora da podstakne potrošnju tokom pandemije.\nBudući da su vozila s potpunim ili djelimičnim električnim pogonom u Njemačkoj dostigla tržišni udio od 22 posto u četvrtom kvartalu prošle godine, vlada je na dobrom putu postizanja cilja da do 2030. na putevima bude sedam do deset miliona registrovanih električnih vozila, misli predsjednik KBA Ričard Dam.